Bilo jednom u Srbiji Архиве - Dnevnik Juga\nHome / Tag Archives: Bilo jednom u Srbiji\nTag Archives: Bilo jednom u Srbiji\nI večeras projekcija filma „Bilo jednom u Srbiji“: Za 200 Leskovčana ulaz bez karte\nIna Dendić 07/03/2022\tDOGAĐAJI, DRUŠTVO, KULTURA, Leskovac 0\nSinoć je u hali Partizan održana svetska premijera filma o Leskovcu „Bilo jednom u Srbiji“. Projekcija filma zakazana za večeras, 7.3.2022. godine, prikazaće se sa početkom u 21 čas. Pored 500 podeljenih karata, film će moći da pogledaju i prvih 200 sugrađana koji večeras dođu na projekciju bez karata, tako …\nSmeh, ovacije i dobro raspoloženje na premijeri filma „Bilo jednom u Srbiji“\nMi Leskovčani na malečku stoličku sedimo, al u veliko nebo gledamo – lajt motiv je filma o starom Leskovcu „Bilo jednom u Srbiji“, čija je premijera prikazana sinoć Leskovčanima u sportskoj hali „Partizan“. Ovo je ostvarenje u kojem je glavni lik Leskovac i to iz vremena kada je bio ekonomsko …\nEkipa filma „Bilo jednom u Srbiji“: S nestrpljenjem očekujemo večerašnju premijeru filma u Leskovcu\nIna Dendić 06/03/2022\tDOGAĐAJI, DRUŠTVO, KULTURA, Leskovac 0\nLeskovčane večaras očekuje premijera filma“Bilo jednom u Srbiji“ čija se radnja odvija u starom Leskovcu i koja pored svih socio- ekonomskih aspekata prati i ljubav dvoje mladih. Tim povodom u Svečanoj sali grada Leskovca organizovan je prijem za ekipu filma „Bilo jednom u Srbiji“. „Premijera je večeras, i uzbuđeni smo …\nU ponedeljak se nastavlja podela karata za film „Bilo jednom u Srbiji“\nIna Dendić 05/03/2022\tDOGAĐAJI, DRUŠTVO, KULTURA, Leskovac 0\nProjekcija filma „Bilo jednom u Srbiji“ biće prikazana u ponedeljak, 7.3.2022. godine sa početkom od 21 čas, a juče su građanima Lesovca podeljene karte za ovu projekciju. Podela karata za projekciju filma „Bilo jednom u Srbiji“ za utorak, 8.3.2022. godine za 20 časova, koje je obezbedila lokalna samouprava grada Leskovca, …\nRazgrabljene karte za projekciju filma „Bilo jednom u Srbiji“ za ponedeljak\nIna Dendić 04/03/2022\tDOGAĐAJI, DRUŠTVO, KULTURA, Leskovac 0\nNa nekoliko lokacija u centru grada, Leskovčanima su podeljene karte za projekciju filma „Bilo jednom u Srbiji“. Glumačka ekipa filma će se našim sugrađanima pokloniti u nedelju 6. marta a već sutradan će gostovati u Vranju. Za samo 5 minuta ispred kompleksa „Šop Đokić“ brzinom svetlosti je razgrabljeno 180 karata. …\nSutra počinje podela besplatnih karata za film „Bilo jednom u Srbiji“\nDnevnik Juga 03/03/2022\tDOGAĐAJI, DRUŠTVO, Leskovac 0\nPodela karata za projekciju filma „Bilo jednom u Srbiji“ koje je obezbedila lokalna samouprava grada Leskovca će početi sutra, 4. marta. Podela počinje od 8.00 časova u Leskovačkom kulturnom centru, Narodnom muzeju i Narodnom pozorištu. Pored toga, podela će biti organizovana i na dva štanda i to ispred spomenika Tomi …\nGradsko veće Leskovca raspisalo konkurs za izbor načelnika Gradske uprave, donelo odluku o povećanjuz sredstava za pakete pomoći penzionerima i socijalno ugroženima, i odobrilo sredstva za kros RTS-a, finale Kupa u rukometu i premijeru filma o Leskovcu\nSrdjan Stamenkovic 28/02/2022\tDOGAĐAJI, DRUŠTVO, Leskovac, POLITIKA 0\nGradsko veće Leskovca održalo je danas 48. sednicu na kojoj je razmotreno i usvojeno 11 tačaka dnevnog reda. Gradski većnici usvojili su izmene Prvailnika o izmenama i dopunama Pravilnika o organizaciji i sistematizaciji radnih mesta u Gradskoj upravi koja će omogućiti efikasniji rad ovog organa, kao i odluku o raspisivanju …\n“LESKOVAČKA BAJKA U TRI ČINA SA SREĆAN KRAJ“- u bioskopima početkom marta\nSuzana Stojiljković 25/02/2022\tDRUŠTVO, KULTURA, Leskovac 0\nBioskopska premijera filma “Bilo jednom u Srbiji“ desiće se 10. marta, objavljuje distributer Mega Com Film, ali pojedini mediji objavljuju da će ovu Bajku u tri čina sa srećan kraj, najpre videti Leskovčani. Snimljena, izmontirana i upakovana, ljubavna melodrama iz Leskovca između dva svetska rata, uskoro će se naći pred …\nIna Dendić 17/01/2022\tDOGAĐAJI, DRUŠTVO, KULTURA, Leskovac 0\nTizer za film „Bilo jednom u Srbiji“ pred publikom, početkom godine i premijera\nTizer za film „Bilo jednom u Srbiji“ zvanično je izašao na youtube kanalu, a film će svoju premijeru imati početkom februara meseca naredne godine, saznajemo od organizatora. Film se u toku ove godine snimao na nekoliko lokacija od Leskovca, preko Grdelice pa do Vučja i govori o procvatu našeg grada …


Love&Live: Kija Kockar kida kako peva! Ovo niste čuli do sada - Be The One (Dua Lipa Cover) - Telegraf.rs\n19/11/19 | 19:00 ≫ 20/11/19 | 09:44\nLove&Live: Kija Kockar kida kako peva! Ovo niste čuli do sada - Be The One (Dua Lipa Cover)\nBez imalo treme Kristina je ušla u Telegrafov muzički studio i u okviru našeg muzičkog projekta Love&Live oduvala čuveni hit koji izvodi Dua Lipa, britanska pevačica poreklom s Kosova\nKija Kockar još opet je pokazala zašto je jedna od najpopularnijih pevačica na ovom prostoru, u ovom trenutku. Bez imalo treme, bez trunke stegnutosti, ušla je Telegrafov muzički studio i u okviru našeg muzičkog projekta Love&Live oduvala čuveni hit koji izvodi Dua Lipa, britanska pevačica poreklom s Kosova.\nKija je sa svojim timom i u pratnji producenta Miloša Roganovića izabrala nekoliko pesama koje će se uskoro naći na našem Telegraf Music Youtube kanalu, a kako kaže skoro svaka pesma za nju ima posebnu vrednost i svaku će izvesti na jedan poseban način.\nU donjem videu pogledajte i kako smo se sa Kijom proveli na samom snimanju, a u međuvremenu, ako niste, zapratite Youtube kanal Telegraf music jer ćete narednih dana imati prilike da vidite još novih hitova, ali i cover obrada najboljih domaćih muzičara.\nVideo: BTS Love&Live: Ovako su izgledale Kijine pripreme pred snimanje\nKija bez brusa raspalila maštu: Pevačica u uskoj majici pokazala čime raspolaže\nKija odgovorila Atijasu nakon što je izneo detalje njene "tajne veze sa oženjenim inspektorom"\nKija Kockar otkrila kako je trebalo da se zove, a zatim kada će beba, kao i to koju čudnu naviku ima\nKija nova pesma\n"Dejan je super, a sve to radi da bi pokrio nju": David otkrio šta misli o bratu, pa prozvao Dalilu\nZorica Marković uletela sa lopatom u sobu, pa viknula na zadrugare: "Ajde bagro, ustaj!"\nMatora u suzama nakon što je čula da je Sanja raskinula s njom, Ana Korać je tešila: To nije tačno!\nĐoletov prvi koncert u Srbiji nakon zdravstvenih problema: Balaševićev spektakl u Novom Sadu\n"Terala sam ga da peva, ali nisam uspela": Leontina otkrila kome je htela da da čuveni hit "Anđeo"\nKarleuša javno čestitala Dušku rođendan, objavila nikad viđen snimak svog muža\n21. novembar 2019 | 18:19\nBravo Kija. Moj naklon.\n20. novembar 2019 | 23:54\nluna i kija kao da su sijamske bliznakinje pa to vise stvarno nema smisla!!???dokle vise uporedjivanja!volite vi vasu kiju ko vam brani???\n20. novembar 2019 | 23:04\nDua, Kija, Kija, Dua... Meni je to isto! 😠😡😠\nIgrao video igricu i povredio ruku: Francuz ima problema sa povredom pred početak AO\nNacionalni park Krka zabranjuje kupanje: Petoro ljudi se utopilo u poslednje četiri godine\n"Suprug i ja smo vrlo seksualno agresivni": Porno-zvezde otkrile tajnu uspešnog braka\nPucnjava u kući na Havajima: Ubijena policajka, ima još povređenih\nVečna ljubav: Odgovori na ovih 15 pitanja govore da li će vaša veza potrajati\nKineskinja se popela alpskim stepeništem koje ne vodi nigde i našla se u raju: Neverovatna lepota!\n"Sviđaju mi se i momci i devojke. Uopšte mi nije jasno šta sam ja onda?"\nSaznajte koja je vaša unutrašnja boginja na osnovu Mesečevog znaka, a evo i kako da ga izračunate\nSmrt naslednika Guinness imperije inspirisala je jednu od najvažnijih pesama 21. veka\nDan kad je četnički vođa Nikola Kalabić ubijen u pećini: "Dao je zakletvu i nije izdao Dražu"\nKako je Švajcarska pomogla "krvniku sa Balkana": Brojni zločinci su prošli kroz ovu zemlju\nSneg zatrpao kuće i automobile u Kanadi: Snouborderi izašli na ulice, pa pokazali ko je glavni\nGreška zbog koje se svet smeje, a čelnici Fejsbuka crvene: Ovako su preveli ime kineskog predsednika


04.11.2019. 07:45h 04.11.2019. 09:57h\nPoslanici Skupštine Srbije usvojili su 7. oktobra rebalans budžeta za 2019. godinu kojim je predviđeno da se višak u budžetu od 46,6 milijardi dinara iskoristi za povećanje plata u javnom sektoru od osam do 15 odsto, od 1.novembra, za jednokratnu pomoć penzionerima od po 5.000 dinara, za pomoć građanima koji su zaduženi u švajcarskim francima, kao i za kapitalne investicije.\nPROKUPLJE: Prokupački penzioneri dobili pomoć u namirnicama i pozajmice za kupovinu ogreva, lekova i plaćanje struje\nPENZIONERI, EVO MUŠTULUKA: 5.000 dinara dobijate 4. novembra!\nPOSLANICI I DANAS U KLUPAMA: Skupština o 5.000 dinara pomoći penzionerima


Predstava ‘Zagreb – Beograd via Sarajevo’ na sceni JDP-a | Pozorište Vijesti | Al Jazeera\nPredstava ‘Zagreb – Beograd via Sarajevo’ na sceni JDP-a\nU središtu predstave Jugoslovenskog dramskog pozorišta našao se izmaštani susret dvojice književnih velikana – Ive Andrića i Miloša Crnjanskog.\nPutovanje se nije dogodilo, ali duboko i privrženo prijateljstvo dva pisca jeste (Tanjug)\nPredstava Zagreb – Beograd via Sarajevo, u režiji Gorčina Stojanovića, premijerno je izvedena na sceni “Ljuba Tadić” Jugoslovenskog dramskog pozorišta, javlja Tanjug.\nU središtu drame Jelice Zupanc, po kojoj je predstava nastala, našao se izmaštani susret dvojice književnih velikana – Ive Andrića i Miloša Crnjanskog, koji se sreću u vozu na relaciji Zagreb – Beograd.\nPoslije tek završenog Prvog svjetskog rata, u kojem je Crnjanski ratovao na strani Austro-Ugarske, a Andrić bio u zatvoru u Mariboru zbog sumnje da je učestvovao u sarajevskom atentatu, i tek formirane Kraljevine Srba, Hrvata i Slovenaca, dvojica mladih pisaca otvaraju mnoga pitanja o prošlosti, ali i bliskoj budućnosti.\nPredstavu ‘Zagreb – Beograd via Sarajevo’ režirao je Gorčin Stojanović prema drami Jelice Zupanc (Tanjug)\nPutovanje se nije dogodilo, ali duboko i privrženo prijateljstvo dva pisca jeste, o čemu svjedoče i njihova pisma, prenosi Tanjug.\nU čast Nobelove nagrade za književnost\nMladog Crnjanskog tumači Miodrag Dragičević, dok mladog Andrića igra najmlađi član Jugoslovenskog dramskog pozorišta, Aleksej Bjelogrlić.\nUz njih su se na sceni našli i Nebojša Milovanović, Marko Janketić, Nikolina Vujović i Joakim Tasić.\nPredstavom Zagreb-Beograd via Sarajevo ugledna teatarska kuća obilježava 60 godina od kada je Ivo Andrić, koji je bio predsjednik Pozorišnog savjeta Jugoslovenskog dramskog pozorišta, nagrađen Nobelovom nagradom za književnost.\nAndrićevo književno djelo je spuštano u društveni kontekst da bi postalo savršeno instrumentaliziran ideološki aparat.\nDugi redovi za ulaznice ispred JDP-a u Beogradu\nStotine ljudi čekalo je ispred Jugoslovenskog dramskog pozorišta da bi kupili jeftine karte za februarski repertoar.


MIlica druga na Gran priju u Maroku – U Klinchu\nMilica Mandić (+67kg) osvojila je srebrnu medalju na Gran pri turniru G4 kategorije u Maroku. Olimpijska i svetska šampionka osvojila je bitna 24 poena za olimpijsku listu u trci za OI 2020.\nMilica je na startu pobedila Nemicu Šnajder, zatim je bila bolja od Britanke Slavin, koja je savladala Anu Bajić na startu. U polufinalu je savladala na zlatan poen posle 8:8 Kineskinju Ženg, zlatnu na Olimpijskim igrama u Riju. U finalu se srela sa aktuelnom svetskom prvakinjom u kategoriji preko 73 kilograma Britankom Bjankom Vokden od koje je izgubila 7:1.\nPrvog takmičarskog dana borili su se i Ana Bajić (+67kg), koja je poražena na startu od Britanke Slavin, i Draško Jovanov (+80kg) od kojeg je bio bolji Britanac Čo, srebrni sa Svetskog prvenstva u Koreji ove godine.\n„Drašku je bilo vatreno krštenje na Gran priju i imao je najtežeg protivnika Čoa iz Velike Britanije, koji je na kraju osvojio zlato. Ana nije imala sreće ovog puta, dan pre takmičenja je nešto pojela što joj je izazvalo alergiju u obliku gušenja i grčenja mišića. Bili smo sa doktorkom Banković celu noć na vezi i nekako smo sanirali. Čudo je i da je radila meč. Milica se posle povrede, koja traje skoro pola godine, polako vraća u formu i ulazi u trening. Sasvim sam zadovoljan prikazanim. Jedna greška u finalu je bila dovoljna za Bjanka pokaže klasu i osvoji zlato. Idemo dalje“ rekao je Dragan Jović.\n„Srećna sam zbog osvajanja medalje, pogotovo zbog pobede u polufinalu gde sam radila sa olimpijskom prvakinjom iz Rija. Bili su teški mečevi, ali sam uz taktiku Dragana Jovića uspela da dođem do finala. Ovo je za mene veliki korak napred, jer sam posle povreda uspela da se vratim i da osvojim medalju“, istakla je Milica.\nDrugog takmičarskog dana na tatami izlaze Vanja Stanković, svetska prvakinja iz Koreje 2017, i Tijana Bogdanović, srebrna na OI u Riju, u kategoriji do 49 kilograma, kao i Damir Fejzić i Ivan Karajlović, u kategoriji do 80 kilograma.\nDominacija Srbije na balkanskom prvenstvu u kik boksu


Bramerc: Da nije bilo Haga Karadžić bi bio srpski ministar | Analitika - Informativni Portal\nBramerc: Da nije bilo Haga Karadžić bi bio srpski ministar\nDugogodišnji glavni tužilac Haškog tribunala Serž Bramerc tvrdi da, da nije bilo tog suda, "danas bi mnogi ratni zločinci još slobodno hodali naokolo".\nObjavljeno: 11. 01. 2018 - 14:15 Promjenite veličinu teksta: A A A\nOn nije isključio ni scenario po kom bi i Radovan Karadžić "vjerovatno bio ministar u Srbiji i zalagao se za prijem svoje zemlje u EU".\n"Ali, danas on sjedi u zatvoru i to je naša zasluga. Donijeli smo više presuda nego bilo koji drugi sličan sud. U Hagu je osuđeno 90 optuženika iz svih zaraćenih strana", rekao je Bramerc, prenosi Dojče vele.\nIspričao je da ga je u julu 2008. pozvao šef kabineta tadašnjeg predsjednika Srbije Boris Tadić i pitao da li može da dođe kod njega u Hag.\n"Došao je u moju kancelariju, gdje sam mu pokazao potjernice sa traženim osobama. On je odmah pokazao na Karadžićevu fotografiju i rekao: 'Mislimo da smo ga identifikovali. Policija će sada izvesti operaciju. Poslije toga ćemo vas pozvati telefonom'", rekao je Bramerc.\nKaže da je Tadić tada ostao kod njega na večeri, sve dok nije pozvao lično predsjednik Srbije i konačno potvrdio: "Imamo ga, imamo Karadžića".\nPrema njegovim riječima, nakon te vijesti, raspoloženje u njegovoj kancelariji je bilo "nevjerovatno emocionalno", a pojedini državni tužioci koji su godinama gonili Karadžića nijesu mogli da suzdrže suze.\nBramerc je priznao da su, u vrijeme kada, doduše, on još nije bio na funkciji, istražitelji znali da se Karadžić i (Ratko) Mladić neometano kreću, ali "da su pretpostavljeni razmišljali da moraju da čuvaju mir i da ne smiju da hapse narodne heroje".\nKao najneprijatnijeg optuženog on je označio Vojislava Šešelja, koji se sam branio, pa je samim tim imao pristup mnogim dokumentima, a istovremeno je objavljivao knjige u kojima su se pojavljivala imena zaštićenih svjedoka.\n"Posljedica je bila: masivno uticanje na svjedoke. Ima svjedoka koji su ga ranije teretili, ali nijesu ponovili svoje iskaze i pred sudom. Tako se suđenje nažalost završilo oslobađanjem", rekao je Bramerc.\nBramerc je ponovio da ne razumije zbog čega je Žalbeno vijeće Tribunala oslobodilo Momčila Perišića i Antu Gotovinu, da je imao dosta, 25 do 30 susreta sa majkama iz Srebrenice i da je privilegija raditi nešto što može da ima pozitivne posljedice.\n"Ja to zovem terapijskim razgovorima. Kao glavni tužilac ste zapravo vrlo sami. U početku sam imao 500 saradnika, ali i pored toga je čovjek nekako usamljen u prostoru", zaključio je Bramerc.\nTagovi: bramerc Karadžić\n11. 01. 2018 - 18:46\nMinistar za mrznju, etnicko ciscenje, genocid, progone, konc logore, masovne grobnice, ubistva, mucenje po nacionalnoj i vjerskoj osnovi svih koji nisu Srbi i pravoslavci\nBar: Počeo da se gradi vrtić vrijednosti 2...\nSvijet FOTO Berlin: Masovni protest protiv rasizma\nSvijet Češki predsjednik: Bombardovanje SRJ je bilo greška\nSvijet Grčka: U saobraćajnoj nesreći 11 poginulih\nSvijet U Grčkoj U saobraćajnoj nesreći 11 poginulih\nSvijet U Kočovi NATO gradi bazu u Albaniji\nSvijet Tači: Korekcija granica sa Srbijom do sljedećeg proljeća


Hrle: Važno je biti dijelom promjene Mišljenja je da je važno povezati ljude koji rade u drugim industrijama sa onima koji rade u IT industriji, kako bi se mapirali procesi i uvidjelo kako se kompletan proces odvija te kako bi se razvila i kreirala platforma\n16. 11. 2019. u 16:16 Fena


RTS :: Poslanici o poplavama, državnom zemljištu, medijima, Jovi Bakiću\nPolitika Poslanici o poplavama, državnom zemljištu, medijima, Jovi Bakiću\nutorak, 25. jun 2019, 13:27 -> 13:42\nPoslanik Srpske radikalne stranke (SRS) Petar Jojić pitao je ministra poljoprivrede Branislava Nedimovića koliko je republika imala državnog zemljišta 2000. godine, a koliko ima danas.\n"U ovoj oblasti ima kriminalnih dubokih korena. Tajkuni, a i stranci, opljačkali su Srbiju na taj način što su uspeli da na nezakonit način dođu do ogromnih površina poljoprivrednog zemljišta", rekao je Jojić i dodao da "mafiju s državnim zemljištem treba što pre hapsiti".\nKako kaže, treba izvršiti popis ko je i koliko uzeo zemljišta i po kojoj osnovi. "Smatram da treba da se izvrši revizija, jer je to od opšteg interesa", rekao je Jojić.\nPoslanica Stranke moderne Srbije Tatjana Macura tražila je da se u državnom budžetu za 2020. godinu izdvoji više sredstava za zaštitu od poplava, dok je Đorđe Vukadinović iz poslaničke grupe "Pokret za spas Srbije – Nova Srbija" rekao da se u trenutku "kada je pola Beograda potopljeno" troši novac na izgradnju nacionalnog stadiona, što je, kako kaže, stvar luksuza.\nDodao je da je neumesno trošiti novac na izgradnju stadiona, navodeći da utakmice prve lige gleda u proseku 3.000 ljudi, a nacionalne reprezentacije 10.000 ljudi, dok se gradnja stadona najavljuje za 50.000 ili 60.000 gledalaca.\nVukadinović je pitao i da li je policija nešto preduzela u vezi sa jučerašnjim incidentom u Šapcu kada su, kako kaže, napadnuti i na brutalan način vređani aktivisti opozicione stranke koja je imala zakazan sastanak u tom gradu.\n"To nije prvi put da se baš u Šapcu dešavaju takve stvari, to je loše i opasno. Priča o tome kako to gnevni građani ne žele da trpe ne znam koga, ne samo da je demagoška nego i štetna. Rasturanje i ometanje skupova političkih protivnika jeste neki od elemenata fašizma", ocenio je Vukadinović.\nPoslanik na listi SNS-a Marjan Rističević želeo je da zna da li je tačno da je predsednik Narodne stranke Vuk Jeremić od aprila 2008. do 2012. godine preko ambasade Srbije u Vašingotnu ukupno platio 2,3 miliona dolara za lobističke usluge američkim agencijama, među kojima je "Podesta grupa".\nOn je rekao i da je ugovor potpisao Mirko Stefanović, tadašnji sekretar Ministarstva spoljnih poslova, inače stric političara Borka Stefanovića.\nRističević je pokazao i naslovnu stranu prištinskog Ekspresa iz 2010. godine, te upitao da li je moguće da je Jeremić platio za lobiranje "za albansku stvar", jer mu se kosovski časopis zahvaljuje.\nRističević je imao i pitanje u vezi sa radom pojedinih medija u Srbiji.\nPitanja je prosledio REM-u, RATEL-u, Komisiji za zaštitu konkurencije, a želeo je da zna da li se televizije N1 i Nova S smatraju prekograničnim medijima, jer ih nema u registru i da li oni ugrožavaju domaće medije.\n"Ne smeta mi šta radi Olja Bećković, ni Ivan Ivanović, smeta mi samo to što nisu registrovani kao elektronski mediji", rekao je Rističević.\nPoslanik Srpske napredne stranke Marko Atlagić pitao je zašto Tužilaštvo nije pokrenulo krivični postupak protiv Jove Bakića koji je, kako je ocenio, svojim nastupima počinio krivična dela protiv ustavnog uređenja zemlje.\nAtlagić kaže da je Bakić pominjao revoluciju, da svakodenvno na najprizmeniji način blati predsednika Aleksandra Vučića, njegovu porodicu i saradnike, a da je skupštinu nazvao "štalom".\n"Pozivam Tužilaštvo da analizira javne nastupe docenta doktora Jove Bakića i predloži mere u skladu sa Krivičnim zakonikom", poručio je Atlagić.\nSrpska lista spremna na još jaču borbu za opstanak na KiM


Transferne cene - Kreston MDM Srbija\nZašto Kreston MDM\nRegistrovani sudski veštak iz oblasti transfernih cena\nPretplata na Orbis bazu\nStudija transfernih cena – lokalna dokumentacija\nTransferne cene se odnose na uslove i odredbe koje se primenjuju na transakcije koje se odvijaju između povezanih lica (često unutar multinacionalnih preduzeća), a podrazumevaju cene koje se naplaćuju između povezanih lica za transfer dobara i usluga. Pristup prihvaćen od strane država članica EU za procenu cena koje se primenjuju na transakcije između povezanih lica je načelo nepristrane transakcije – princip van dohvata ruke (Arm’s length principle). Princip van dohvata ruke zahteva da cene koje se koriste u transakcijama između povezanih lica odgovaraju cenama koje bi se primenile između nepovezanih društava za iste transakcije (tržišne cene). Poreske vlasti svih zemalja smatraju da su studije transfernih cena alat za sprečavanje prenosa dobiti u teritorijalne jurisdikcije sa nižom ili nultom poreskom stopom, zbog čega se godišnje u svim zemljama podnosi izjava koja sadrži informacije o ovim transakcijama, u okviru metodologije koja podrazumeva uporedivost cena, troškova, kompanija na osnovu smernica OECD-a. U primeni je BEPS akcija 13, koju je usvojila većina poreskih vlasti, i prema kojoj je lokalni izveštaj ugrađen u svaki zakon koji propisuje pripremu Studije transfernih cena, gde se svaka transakcija između povezanih strana analizira na segmentirani način.\nNaša firma ima bogato iskustvo uz multidisciplinarni tim i prvoklasnu tehnologiju. Garantujemo najviši kvalitet krajnjeg izveštaja koji se podnosi uz godišnju poresku prijavu poreskim vlastima.\nSadržaj lokalnog izveštaja\nPodaci o transkacijama sa povezanim stranama\nIzbor i primena metoda\nInformacije o uporedivim podacima\nAkcija 13 BEPS-a takođe je uključila novi izveštaj, obavezan u jurisdikcijama koje su se uskladile sa ovom uredbom, pod nazivom Master fajl koji prikuplja standardizovane informacije na nivou poslovne grupe, uključujući prirodu njenog globalnog poslovanja, politike transfernih cena i raspodelu koristi i ekonomskih aktivnosti širom sveta, kako bi se poreskim upravama omogućilo da procene da li postoji značajan rizik od transfernih cena. U skladu sa Smernicama OECD (Organizacija za ekonomsku saradnju i razvoj) za transferne cene, glavna datoteka je namenjena pružanju pregleda na visokom nivou kako bi se utvrdila praksa transfernih cena multinacionalnih grupa (MNG) u njenom globalnom, ekonomskom, pravnom, finansijskom i fiskalnom kontekstu.\nMožemo da Vam pružimo podršku kako biste usaglasili informacije koje glavni izveštaj mora da sadrži.\nMaster fajl sadrži relevantne podatke koji se mogu grupisati u pet kategorija:\nInformacije o master fajlu\nOrganizaciona struktura MNG\nNematerijalna ulaganja u okviru MNG\nFinansijska i poreska pozicija entiteta u okviru MNG\nFinansijske aktivnosti unutar MNG\nOpis poslovanja MNG\nIzveštaj po državama\nU skladu sa Smernicama za transferne cene OECD-a (Organizacija za ekonomsku saradnju i razvoj) kroz Akciju 13 BEPS-a propisuje se Izveštaj po zemljama – Country by Country Report koji zahteva skup poreskih podataka na nivou svake poreske jurisdikcije u vezi sa svetskom raspodelom koristi i plaćenih poreza, kao i određene pokazatelje lokacije ekonomskih aktivnosti u poreskim jurisdikcijama u kojima multinacionalna grupa deluje. CbCR zahteva pominjanje svih subjekata koji čine grupu, kao i prirodu glavnih ekonomskih aktivnosti koje svaki od njih obavlja.\nPružamo podršku u vezi pripreme CbCR-a, koji će nadalje biti koristan pri globalnoj proceni rizika transfernih cena.\nInformacije u Country by Country Report\nFinansijski podaci multinacionalne grupe prema poreskoj nadležnosti: Prihod, dobit, dobit pre oporezivanja, registrovani kapital itd.\nGlavne ekonomske aktivnosti subjekata članova multinacionalne grupe\nUsluge unutar grupe povezanih lica - Benefit Test\nPrema OECD smernicama, da bi se govorilo o usluzi unutar grupe, neophodno je da postoji ekonomski ili komercijalni interes za subjekt koji prima ovu uslugu i da činjenica da prima pomenutu korist, odnosno korist za njegov tržišni položaj. U tom smislu, važno je ukazati na to da su propisi o transfernim cenama nekih zemalja ugradili „Benefit Test”, u okviru koga su su kompanije dužne da dostave dokumentaciju i informacije koje zahteva Poreska uprava, kao uslove neophodne za umanjenje troškova koji proističu iz pružanja usluga unutar grupe. „Benefit Test“ je ispunjen kada pružena usluga pruža ekonomsku ili komercijalnu vrednost za primaoca usluge, poboljšavajući ili zadržavajući svoj tržišni položaj. Na ovaj način, poreski obveznik mora dokumentovati i pružiti informacije koje pokazuju efikasno pružanje usluge, njenu prirodu i stvarne potrebe, troškove i izdatke koje je imao pružalac usluge, kao i razumne kriterijume za raspoređivanje navedenih troškova i izdataka.\nPružamo uslugu pregleda i ocene svih usluga unutar grupe.\nEfektivno pružanje usluge\nIzveštaji o rezultatima\nIzveštaji o usklađenosti\nPriroda pružene usluge\nFinansijske, tehnološke, naučne, komercijalne itd.\nStvarna potreba za uslugom\nUticaj usluge na poboljšanje operativnosti primaoca usluge\nUsluga može proizvesti potencijalnu prednost (srednjoročno ili dugoročno kod primaoca usluge)\nTroškovi pružaoca usluge\nProcena vrednosti preduzeća, akcija i nematerijalnih ulaganja\nVrednost privrednog društva određuju resursi koje je sposobno da razvije i generiše. Za potrebe procene vrednosti neophodno je analizirati višestruke scenarije u kojima se procenjena vrednost utvrđuje kao posledica i verovatnoće svakog od njih. Identifikovanje najprikladnije metodologije procene prvi je korak ka započinjanju procesa, koji uglavnom zavisi od karakteristika preduzeća, kapaciteta za generisanje tokova gotovine i dostupnih informacija. U slučaju aktivnih kompanija koje posluju sa adekvatnim generisanjem novčanih tokova, metoda diskontovanog novčanog toka (DCF) smatra se najprihvaćenijom. Druga široko korišćena metoda je metoda multuplikatora koji se zasniva na finansijskim i funkcionalnim informacijama nezavisnih kompanija koje su izabrane kao uporedive. Za primenu ove metodologije koriste se, između ostalog, indikatori sa prodajom, EBIT, EBITDA, tržišnom kapitalizacijom itd.\nAnaliza kompanije koja je predmet procene.\nIzbor najpogodnije metode ili metoda vrednovanja.\nRazvoj modela procene.\nPrimena modela procene.\nIzbor opsega procenjene vrednosti.\nPružamo savete u vezi sa planiranjem poslovanja sa povezanim licima i / ili poreskim oazama. Rezultat ove analize uključuje definisanje transfernih cena koje su najbolje prilagođene decentralizovanim strukturama, tražeći efikasnost organizacije, optimizujući vrednovanje ovih operacija, poštujući princip van dohvata ruke i izbegavajući nepredviđene slučajeve sa Poreskom upravom. Naša svrha je maksimiziranje rezultata bilo koje organizacije koristeći najprikladniju metodologiju transfernih cena.\nSprovesti Implementirati politike transfernih cena, kroz odgovarajuće instrukcije i aktivno učešće zainteresovanih strana. Ugradite plan transfernih cena u organizaciono okruženje.\nAnaliza strukture i lanca vrednosti preduzeća ili grupe;\nAnaliza odgovarajućih fiskalnog, ekonomskog i pravnog okvira u kojem posluju.\nDizajniranje koherentne strategije transfernih cena koja je u skladu sa lokalnim propisima, kao i međunarodnim smernicama primenljivim na poslovanje sa povezanim strankama i / ili poreskim oazama.\nDizajniranje koherentne strategije transfernih cena koja je u skladu sa interesima različitih interesnih grupa (akcionari, dobavljači, klijenti, investitori).\nImplementiranje politike transfernih cena, kroz odgovarajuće instrukcije i aktivno učešće zainteresovanih strana. Ugrađivanje plana transfernih cena u organizaciono okruženje.\nSaveti tokom kontrole Poreske uprave\nU slučaju inspekcije od strane Poreske uprave, mi možemo da Vam pomognemo utvrđivanjem optimalnih i efikasnih alternativa. Kao jedini registrovani sudski veštak za transferne cene u Srbiji, imamo bogato iskustvo u pratnji naših klijenata u pažnji nadležnih organa radi zadovoljavajućeg rešavanja spora.


Đilas: Dok traje pandemija, nemamo političke zahteve - Politika - Dnevni list Danas\nPočetna » Politika » Đilas: Dok traje pandemija, nemamo političke zahteve\nPredsednik Stranke slobode i pravde govori za Danas\nVelika pošast je pogodila Srbiju i ceo svet i koja će proći. Treba se sačuvati koliko je moguće više i iz svega izaći sa što manje posledica.\n18Piše: Lidija Valtner 10. aprila 2020. 10.47 Izmenjeno: 14.16\nLično se ne plašim, ali razumem ljude koji se plaše jer gledaju šta se oko njih dešava. Ljudi umiru, to jeste činjenica, kao što je i činjenica da je stepen panike na svetskom nivou ogroman, kaže za Danas predsednik Stranke slobode i pravde Dragan Đilas, opisujući situaciju epidemije virusa u Srbiji i odgovarajući na pitanje da li se plaši.\nTokom izolacije kaže da razgovara preko Vibera sa decom, priča sa ljudima po Srbiji, piše, na grupama razmatra mera koje predlaže sa kolegama. Uz to se igra sa mačkom i psom kog je usvojio pre tri meseca i zahvaljujući kome šeta od 23 sata, zatim vežba, gleda serije i filmove, stare košarkaške utakmice ženske i muške reprezentacije i trudi se da ne pretera sa slatkišima.\n* Kako se informišete? Gledate li nastupe predsednika?\n– Aleksandra Vučića i njegove saradnike nisam gledao ni slušao ni pre korone, pa nema razloga ni sad. Zašto bi slušao ljude koji sve lažu i koji svaki put kad govore vređaju one koji drugačije misle? Nema razloga da to radim. Nijedan nastup predsednika nisam gledao, iako sam na mrežama video „najbolje“ delove. Informišem se preko portala i to mi je sasvim dovoljno.\n* Sa kojim lekarima ili stručnjacima se konsultujete kada predlažete mere za borbu protiv virusa?\n– Mere koje smo mi predlagali ne bave se načinom lečenja obolelih. One su zdravorazumske, predložene na osnovu informacija o tome šta se dešava u drugim zemljama, o tome šta su problemi, kao i ekonomskog znanja koje imamo, ali i razgovora sa medicinskim radnicima koji su članovi i simpatizeri naših stranaka. I za sve što smo predlagali ispostavilo se ili će se ispostaviti da smo u pravu. Jer, logično je početkom marta bilo zabraniti javna okupljanja. To smo predložili i ispostavilo se da smo bili u pravu, ali se zakasnilo. Logično je bilo zatvoriti škole i obdaništa. Urađeno četiri dana posle našeg predloga. Logično je bilo zaključiti da je neophodno da se obezbedi zaštita sestrama i lekarima, jer ljudi koji su bolesni dolaze u kontakt sa njima. Nažalost to nije urađeno i cenu za to danas plaćaju upravo ovi ljudi koji su pomagali drugima. Logično je da posle medicinskih radnika najviše budu izloženi zaposleni u prodavnicama, na šalterima, policajci, vozači… Tražili smo zaštitu za njih. Logično je da će posledice po privredu biti pogubne, zato smo predložili niz mera uključujući i da država daje plate za one koji su ostali bez posla do iznosa od 60.000 dinara, plus da plati za mesec dana poreze i doprinose svim malim i srednjim preduzećima. I tako dalje i tako. Predložili smo niz mera, od kojih je jedan deo prihvaćen, naravno bez priznanja vlasti da su u pitanju predlozi opozicije.\n* Imate li poverenja u doktore Kona, Stevanovića, Kisić Tepavčević, i šta u tom pogledu savetujete građanima koji ih svakodnevno gledaju na televiziji?\n– Verujem u znanje i posvećenost lekara i medicinskog osoblja koji se u bolnicama bore za živote ljudi. Nemam nikakvog poverenja u ljude koji su govorili kako je virus bezopasan, postoji samo na Fejsbuku, ne napada žene, kako su Srbi genetski otporni… Nemam poverenja u ljude koje su stajali pored Vučića dok je govorio kako se virus leči rakijom i kako u Srbiji neće nikad biti više od desetak obolelih dnevno i nisu rekli ništa. Verujem da su ljudi koji su epidemiolozi na kraju uspeli da uspostave procedure neophodne za borbu protiv ove pandemije, jer za to jesu stručni. Mislim da o ovom virusu i načinu kako se on širi niko u svetu, u vreme kada je sve počinjalo, nije znao skoro ništa. I trebalo je to pošteno priznati umesto da pojedinci pričaju budalaštine i da se na osnovu takvih stavova zakasni sa merama. Posledice te neozbiljnosti i kašnjenja danas svi osećamo.\n* Čime se opozicija bavila tog 26. februara dok se vlast smejala virus? Prve zvanične reakcije vas iz SSP i SZS bile su tek od 6. marta, a 11. ste tražili zabranu okupljanja.\n– Moram da priznam da me uvek začudi kada dobijem ovakva pitanja. Moram Vam reći da niste dobro informisani. Odbornička grupa Saveza za Srbiju Beograd je 6. marta izdala saopštenje, potpisao ga je Nikola Jovanović, u kome smo tražili zabranu javnih okupljanja, besplatnu podelu maski i dezinfekcionih sredstava, stalno zasedanje štaba za vanredne situacije, podizanje svih mera pripravnost. Pojedinci su upozoravali na dešavanja u Italiji, pitali zašto nema kontrole po aerodromima… Na te naše izjave dobili smo 9. marta odgovor kroz naslovnu stranu Informera na kojoj je pisalo: Bolesni plan SZS – da puštaju laži o koroni da odlože izbore i sruše Vučića. Ponovo smo se oglasili zahtevom za proglašenje vanredne situacije 10. marta. Istog dana sam javno govorio da je neophodno izaći sa dva paketa mera – zdravstvenim i ekonomskim dajući konkretne predloge. Kontrola na granicama, obaveštenje i procedura kome se građani javlajju ako posumanju da imaju koronu, zabrana javnog okupljanja, pomoć privredi. Opština Stari grad je prva u Srbiji pokrenula volonterski centar. Do dana današnjeg smo ostali privrženi stavu da dok traje pandemija nemamo poliitčke zahteve niti tražimo da se sada utvrđuje odgovornost vlasti za katastrofalnu grešku nereagovanja na koronu, sve do polovine marta.\n* Šta ste kao volonter na Starom gradu uradili protekle nedelje?\n– Više puta sam rekao smatram da nije primereno da se slikam ili pričam kako volontiram ili kako pomažem drugima. Mogu samo da kažem da se ljudi malo zbune kad im najave da će doći Marko i Dragan, pa se pojave Bastać i Đilas.\n* Dok građani ovo čitaju nije im dozvoljeno da izlaze do ponedeljka. Slažete li se sa tom merom?\n– Smatram da je trebalo već 1. marta usvojiti mere koje bi smanjile kontakte među ljudima, organizovati kontrolu svih koji ulaze u Srbiju, ukinuti avio-linije za Milano, obezbediti zaštitu svima koji rade sa ljudima posebno medicinskom osoblju… Trebalo je tada objašnjavati ljudima kakva opasnost od kovida 19 preti. Umesto toga dr Nestorović je šarlatanski objašnjavao da ne može da veruje da je narod koji je preživeo bombardovanje sada u panici od najsmešnijeg virusa u istoriji čovečanstva. Posledice takvog odnosa prema virusu danas plaćamo i životima ljudi. Sve mere koje se sada donose treba da smanje posledice šarlatanskog pristupa vlasti kada je bolest stigla u Srbiju. Zabrana izlaska na ulicu postoji u mnogim zemljama, kao što postoje i zemlje koje nemaju takvu meru, jer smatraju da je korisno da ljudi šetaju, budu na svežem vazduhu, imaju fizičku aktivnost. Sve to naravno uz držanje odstojanja od recimo 1,5 metara kako je u Nemačkoj. Moram da kažem da sam pristalica takvog odnosa i da verujem da ogromna većina građana Srbije poštuje sve preporuke koje dobija i da nema potrebe da ih bilo ko dodatno plaši ili da im se dodatno ograničava kretanje. Ako nećete da se poredimo sa Nemačkom, možemo sa Hrvatskom, koja uopšte nema takve mere i koja u odnosu na broj stanovnika ima daleko manje obolelih i preminulih od Srbije.\n* Kritikujete odluku o totalnoj izolaciji starih i merama zabrane kretanja i tu SZS ima racionalnih predloga. Međutim, bili ste u poziciji da zarad bezbednosti suspendujete prava kao što je bio slučaj sa Paradom ponosa. Da li mislite da su takve odluke lake, znajući da se baziraju na ozbiljnim procenama stručnjaka?\n– Moram da priznam da besmislenije poređenje od neodržavanja Parade ponosa sa zabranom starijima od 65 godina da sat vremena izađu na ulicu nikada nisam čuo. Ne postoje teške i lake odluke, već samo ispravne i pogrešne. Pretpostavljam da ste videli te ozbiljne procene ozbiljnih stručnjaka koje pominjete. Bilo bi lepo da ih neko objavi pa da ih svi pročitamo. Da napokon i ja naučim kako je opasnije za penzionere da u vreme policijskog časa svaki dan budu napolju sat vremena od toga da budu napolju jedan dan tri sata. Da li zaista mislite da je neko od stručnih ljudi rekao Vučiću da bi prihvatanje takvog našeg predloga dovelo do tolikog broja umrlih da bi sva beogradska groblja bila mala za njihovu sahranu? Mislim da je on apsolutno sam smislio tu idiotsku rečenicu i da, kao i obično, sada cela njegova ekipa neznalica to neprestano ponavlja. U tome im se priključio dr Nestorović, koji je do pre 15 dana pričao sve suprotno. Elem, smatram da je takva mera dobra za sve ljude starije od 65 godina i u skladu je sa preporukama koje važe u ozbiljnim državama kao što su Nemačka, Austrija, Velika Britanija… Smatram da penzionerima koji bi se šetali pod maskama i sa rukavicama u vreme kad na ulicama nema nikoga, pa samim tim nema ni ko da im prenese virus, ne bi pretila nikakva opasnost i da bi to bilo dobro za njihovo kako fizilčko, tako i mentalno zdravlje.\n* Vlast sugeriše da se u vreme vlasti DS nije ulagalo u zdravstvo. Ako jeste, zašto to bolje nije komunicirano sa građanima koji za razliku od na primer Šveđana nemaju toliko poverenja u ovaj zdravstveni sistem?\n– U periodu od 2000. do 2012. su mediji bili mediji, a ne propagandna glasila bilo koje vlasti. Zaboravljate stanje u zdravstvu koje je dočekalo vladu Zorana Đinđića. Pa ljudi su morali od kuće da donose sve što je neophodno ako su želeli da se operišu. Baka moje dece, čiji je muž bio lekar, 1999. je operisala slepo crevo bez anestezije jer iste nije bilo dovoljno pa se davala samo za teže operacije! To su iza sebe ostavili Vučić, Miloševič, Šešelj, sada ponovo vaskrsli Milovan Bojić. Ali to svi zaboravljaju. Mogu da govorim o Beogradu u periodu od 2008. do 2013. Izgradili smo četiri nova doma zdravlja, više ambulanti, rekonstruisali dva od četiri klinička centra koja su tada pripadali gradu – „Dragišu Mišović“ i Zemunsku bolnica, otvorili dva nova porodilišta, davali plate za desetine lekara koje smo o trošku grada zaposlili u gradskim bolnicama, uložili ogromna sredstva u nabavku opreme… Od 2013. do danas nije izgrađen nijedan dom zdravlja, klinički centri su oduzeti Beogradu, beogradske zdravstvene ustanove je napustilo hiljade i hiljade lekara i sestara. Toliko o ulaganju u zdravstvo.\n* Kakvu političku situaciju očekujete posle ukidanja vanrednog stanja? Koji će biti vaši prvi politički potezi?\n– Javno sam više puta rekao da neću davati nikakve političke izjave dok pandemija ne prođe. Ono što znam je da ću prvi dan po završetku svega kao i milioni građana biti presrećan i gledaću da te trenutke provedem sa decom i meni najbližima. Biće vremena za politiku, niti mi možemo da pobegnemo od nje, niti ona od nas.\n* Hoće li Vučić iz ove situacije izaći jači nego ikad ili očekujete pad njegove popularnosti i zašto?\n– Zaista o tome ne razmišljam. Važno je da svi, naravno i Aleksandar Vučić i njegova porodica iz svega ovoga izađemo živi i zdravi. Dok odgovaram na vaša pitanja stiže vest da je Vučićev sin oboleo od korone. Želim mu da se što brže oporavi.\n* Da li vam je ovih dana padalo na pamet da preispitate odluku o bojkotu izbora?\n– Niko u Savezu za Srbiju danas ne razmišlja o tome. Komuniciramo preko grupe koju imamo na mrežama i video-pozivima. Niko nikada nije pomenuo nijednu reč niti razmišljanje na bilo koju temu koja nije povezana sa korona virusom.\n* Kada očekujete ukidanje vanrednog stanja?\n– Mislim da niko ne zna odgovor na ovo pitanje. Moj inženjerski mozak mi kaže da će svet morati da nađe način kako će funkcionisati do trenutka kada bude napravljena vakcina, a bojim se da to neće biti brzo. Ne možemo ostati zatvoreni mesecima ili godinama. Moramo da nađemo način kako ćemo nastaviti da živimo i radimo.\nAleksandar Vučić, Dragan Đilas, Korona virus, pandemija, Vanredno stanjeBeograd\nOn se bavi politikom jer mu ista garantuje slobodu.. Ceda je imao istog mentora pa su ga otkacili .Prica se u Londonu da je doticni potrosen.Nemorate da objavite sada znate pravu informaciu\n10. aprila 2020. u 12.17\nDivan čovek, majke mi 🙂 🙂 🙂\nZasto nemate politicke zahteve? Pa idioti su napravili haos po ulicama! On i njegovi poltroni sve vreme vode politicku kampanju, cak je spreman i rodjenu decu da zrtvuje zarad vlasti. Ako ga ova pandemija ne obori, ne znam sta ce. Sta veliki takticari u opoziciji cekaju? Da nam probije glavu kako nas je spasao i izlecio zrtvujuci svoje zdravlje i svojih bliznji dok i sami ne poverujemo u to. Nicega se ta gamadija iz SNSa ne stidi i zato ne oklevajte vec napadajte bagru i njegove volontere, koji uzgred i ne cekaju u redovima, i koji vode kampanju od vrata do vrata koristeci nas novac, a garantujem i da se ugradjuju mnogi bolje pozicionirani kadrovi dodatno profitirajuci u ovoj krizi i ludilu koje su sami izazvali u ovoj meri.\n10. aprila 2020. u 13.35\nNemaju zato sto su odavno u istoj ekipi, jedni glume vlast, drugi „opoziciju, cista podela uloga.\n10. aprila 2020. u 13.42\nna pluvanje nema hleba fora potrosena pre 20 godina.baci racunar iradi vidim u eu puno tvoih kolega savetnika nemaju za cigare\nKada pominješ nedužnu decu, želim ti u istoj meri da ti se vrati!!!.\nJohnny Cash kaže:\n10. aprila 2020. u 18.09\nSvi ste vi puni kao brod I u dogovoru da sto vise opljackate neduzni narod koji nema izlaza I izbora\nPotpuna kontrola nad siromasnom populacijom\nA to nacin da kontrolises I vladas zadnjh 20 godina Ista ekipa lopova cvrsto se drze u kolu I ne primaju nikog da udje da im ne poremeti plan drpisanja\nKoga je jos briga za napaceni narod koji nema resenje\nJoca Amsterdam kaže:\n12. aprila 2020. u 21.19\nPredizborni rani radovi…\n10. aprila 2020. u 13.46\nMnogo si darežljiv iz tuđe kase, a ne iz tvoje i zašto to nisi radio kada si bio gradonačelnik, već si gledao da napuniš svoj džep!!!.\nCitaj tekst kaže:\nSara, nabrojano je u tekstu sta je uradjeno u Bg, dok je bio gradonacelnik ali vi ocigledno imate zadatak da napadate bez argumenata.\n10. aprila 2020. u 18.17\nMene,kao glasača DS,od izbora 92,stvarno zanima vaša politika i ekonomske mere kada dodjete na vlast.Šta će te uraditi sa gomilom botova u javnim preduzećima?Šta će biti sa akcizama i PDV-om na akcizu?Porezi na plate?Da li će i ubuduće zlotvori devedesetih(ista vlast kao i sada) biti zanemareni i neće odgovarati za svoja decenijska zlodela?\nPoluobrazovani,a neinteligentni,redovno trpe poraze od neobrazovanih, a minimalno inteligentnih.\nPusti ti političke zahteve, nego koliko ste maski, rukavica i respiratora obezbedili?\n10. aprila 2020. u 20.20\nNe tražiš, ali ne nudiš, naročito pomoć koja je preko potrebna da se pobedi epidemija.\n11. aprila 2020. u 12.05\nBoze,koliko glupih komentara.Da li oni stvarno tako misle ili su bas glupi i ograniceni.Plasim se da nam nema spasa.\n11. aprila 2020. u 04.40\nMa kakva korona, zaboravio sam i šta je to. Lično me Vučić i njegova klika više plaši svojim šizofrenim nastupima i istupima, ne zna gde će, šta će, svi mu krivi osim onih koji treba da budu, vanredno unapređuje doktora, nepotizam samo tako vlada u redovima vlasti. Pričaćemo kad prođe ovo.\nXoran. Vranic kaže:\n11. aprila 2020. u 12.32\nPa jel. Ovaj. Prica. O politici. Ili. Ne. Cini mi. Se. Da je na pocetku. Intervjus. Rekao. Da nece. O politici. Nije. Mi. Jasan. Ovaj. Covek. Hoce li ili nece


Akademik Muamer Zukorlić za Al-Džaziru o odnosu države Srbije prema bošnjačkoj dijaspori | SANA\nHome Vijesti Akademik Muamer Zukorlić za Al-Džaziru o odnosu države Srbije prema bošnjačkoj dijaspori\nAkademik Muamer Zukorlić za Al-Džaziru o odnosu države Srbije prema bošnjačkoj dijaspori\n17. 08. 2019. 15:19\nAkademik Muamer Zukorlić je za Al-Džaziru govorio o odnosu države Srbije prema bošnjačkoj dijaspori. Poručuje da je kao narodni poslanik u Skupštini Srbije obavezan da aktuelizira sva pitanja sa kojima se suočavaju Bošnjaci kao i to da se odnos države prema bošnjačkoj dijaspori mora popraviti.\n“S obzirom da postoji uprava za saradnju sa dijasporom pri Ministartsvu vanjskih poslova, postoje razni projekti, programi saradnje. Za sada, Vlada u Beogradu je uglavnom te projekte realizirala sa Srpskom dijasporom a ne i sa gradjanima porijeklom iz Sandžaka odnosno iz Srbije. Moja inicijativa ide u smjeru koji je obavezujuči po ustavu i nadležnim zakonima R. Srbije. Ja sam ušao kao podrška vladajućoj većini, jedna od tačaka našeg sporazuma jeste bilo i stvaranje ambijenta u kome će se i Bošnjaci u R. Srbiji osjećati kao ravnopravni gradjani. Naravno da to nije dovoljno da imamo na nivou zakonskih i političkih proklamacija već da se i u operativnom ponašanju državnih organa zapravo pokaže jedna takva volja”, kazao je dr. Muamer Zukorlić.\nDr. Zukorlić smatra da će biti neophodno da se još mnogo puta oglasi u Skupštini R. Srbije, u korespodenciji sa zvaničnim državnim organima, kako bi se nešto promjenilo.\n“Ono što mene zanima jeste zapravo povezivanje dijaspore sa Sandžakom i zbog toga izmedju ostalog, insistiram na Sandžaku kao autoputnom raskršću u kome će se susresti dva autoputa, Koridor 11 koji se već radi od Beograda prema Jadranskom moru, ali isto tako, uporno insistiram na autoputu Novi Pazar-Sarajevo koji bi se križao na prostoru Sandžaka. Sa ovim autoputem dobijate pojase od 30km koji dobijaju razvojnu šansu kao glavni gradovi. Prema tome, ako ta dva autoputa prodju kroz Sandžak, mi od jedne 100godišnje zapostavljene regije a historijski je bila bitna, dobijamo ono što sam ja nekoliko puta govorio, dajte mi šansu u Sandžaku, političku, i za 10godina ćemo napraviti Luxemburg od Sandžaka”, dodaje dr. Zukorlić.\nAkademik ističe da je sloboda naroda neophodna za napredak u svakom smislu.\n“To zapravo pokazuje koliko je bitno da ljudi budu ekonomski slobodni da bi mogli biti prave patriote jer se ljudi u siromaštvu i bedi odriču stvarnih vrijednosti. Sa druge strane, jasna je i ta emocija jer kada se udaljite od svoje domovine onda vam nostalgija pojača i osjećaj i ojubav prema domovini a to je jedna ogromna energija, i u ekonomskom i u nacionalno-patriotskom i kulturnom smislu. Svakako, neko ko je pravi predstavnik, a ja se trudim da budem to u svakome smislu, ne može zapostaviti ni takve ciljeve a ni takvu energiju”, zaključio je dr. Zukorlić.\nSve dok sam glas Bošnjaka iz Sandžaka ali i dijaspore, trudit ću se da ispunim sva očekivanja ali i data obećanja, završava akademik Zukorlić.\nPrevious articleOdržana Izborna skupština Bošnjačke nacionalne fondacije – Muftija Kujević novi predsjednik\nNext articleO položaju Bošnjaka u Turskoj, zastupljenosti bosanskog jezika i kulture u toj državi za STV Safet Ljajić – Atalaj


Putin: anti-ruska retorika samo truje odnose\nRuski predsednik Vladimir Putin izjavio je da je zvanična Moskva zabrinuta zbog pogoršanja rusko-američkih odnosa, ali je istakao da to nije bio izbor Rusije.\n“Zabrinuti smo zbog pogoršanja odnosa, ali to nije bio naš izbor, mi to nikad nismo želeli. Suprotno od toga, mi želimo da imamo prijateljske odnose sa SAD, tom sjajnom zemljom i vodećom privredom”, rekao je Putin na ekonomskom forumu u Moskvi, a preneo je sajt RT.\nOn je, komentarišući aktuelne loše odnose sa SAD, naveo da bi Amerika trebalo da počne da se ponaša kao ravnopravni partner i da poštuje ruske interese, umesto što pokušava da Moskvi diktira uslove u cilju poboljšanja stanja.\nKao primer nepoštovanja, Putin je pomenuo da je Rusija uvučena u američku predsedničku kampanju.\nOn je naveo da su i kandidatkinja Demokrata Hilari Klinton i Republikanaca Donald Tramp koristili anti-rusku retoriku da bi postigli političke poene.\n“Oni su Rusiju učinili prioritetnom tačkom čitave kampanje. Svi pričaju o Rusiji. To nam možda laska, ali samo delimično. Svi učesnici kampanje koriste anti-rusku retoriku i tako truju odnose između naše dve države”, rekao je ruski predsednik i istakao: “To je loše za obe naše zemlje, kao i za međunarodnu zajednicu.”\nPutin je dodao i da su napad na humanitarni konvoj Ujedinjenih nacija u blizini sirijskog grada Alepa prošlog meseca, za koji je Vašington okrivio Moskvu, zapravo izveli pripadnici jedne od terorističkih grupa koje su prisutne na tom području.


Sve činjenice o ubistvu pevačice upućuju na muža!\nApril 28, 2016 FTorgAdmin Estrada vesti Leave a comment\nJelenu je ubila za sada nepoznata osoba, smrskao joj je lobanju udarcima motkom, a nakon svirepog ubistva bačena je u močvaru.\nUbistvo Jelena Krsmanović potreslo je čitavu Srbiju, kao i region, a dok policija intenzivno traga za počeniocem, pojedini dokazi ukazuju da je glavni osumnjičeni za ovaj svirepi zločin, upravo pevačicin suprug Zoran Marjanović.\nUemisiji Paparazzo lov imali smo priliku da vidimo čitavu rekonstrukciju ubistva Jelene Krsmanovović, a navedeno je i nekoliko činjenica koje ukazuju da je glavni osumnjučeni Zoran Marjanović.\nNeke od njih, kako poslednjih nedelja pojedini mediji navode su i te, da je upravo pevačicin suprug dva puta pao na poligrafu, nestanak supruge je prijavio 4 sata nakon njenog nestanka, prvo je zvao medije, davao je različite i kontradiktorne izjave u policiji, ruke su mu bile izgrebane i krvave, prijatelji i poznanici su otkrili da je bio patološki opsednut njome, dok je čitava Zoranova porodica varikinom oprala sve stvari u kući posle ubistva.\nJelenu je, dok se ne pronađe ubica ili zvanično uhapsi, ubila nepoznata osoba, smrskao joj je lobanju udarcima motkom, a nakon svirepog ubistva bačena je u močvaru. Policija intenzivno traga za počiniocem i uskoro bi trebalo da ubica bude uhapšen.\nPogledajte retrospektivu događaja:\n« Farma: Gazda muvao farmerku, ona ga oduvala (VIDEO)\nNOVI SPOT: Goga Sekulić – “Mokra i znojava” (OFFICIAL VIDEO 2016) »


IZMENA ZAKONA O POREZU NA DOHODAK – ŠTA OČEKUJE FRILENSERE?\n7 apr Aktuelne vesti, Aktuelne teme\nVlada Srbije je usvojila Predlog zakona o izmenama i dopunama Zakona o porezu na dohodak građana (ZPDG), kojim se planira uvođenje novog načina oporezivanja za fizička lica koja ostvaruju prihode po osnovu ugovorenih naknada, na koji se porez plaća samooporezivanjem.\nRadi se o predlogu kojim bi trebalo da se reši problem sa oporezivanjem tzv. „frilensera“.\nPredlog je upućen u skupštinsku proceduru i trebalo bi da se nađe na dnevnom redu na nekoj od sledećih sednica.\nPredviđeno je da zakon stupi na snagu osmog dana od dana objavljivanja, a da se primenjuje od 1. Oktobra 2021 godine, osim člana 5. koji bi se primenjivao od dana stupanja na snagu (radi se o članu koji reguliše pitanje oporezivanja prihoda ostvarenih u periodu od 1. Januara 2015 godine zaključno sa 30. Septembrom 2021 godine).\nUsvojen je i predlog zakona o dopuni Zakona o doprinosima za obavezno socijalno osiguranje, koji reguliše samo pitanje prihoda iz gore navedenog perioda, u smislu da će se i na doprinose primenjivati isti princip kao i za porez u skladu sa izmenama i dopunama ZPDG.\nSuština predloga za period pre stupanja na snagu novih izmena (1.1.2015 – 30.9.2021) je sledeća:\nda se porez i doprinosi utvrde rešenjem poreskog organa, ukoliko nije nastupila zastarelost ili je pravnosnažno okončan postupak utvrđivanja obaveze ili je obaveza plaćena pre stupanja na snagu novih izmena u skladu sa propisima koji su važili na dan nastanka obaveze;\nda se na navedene prihode priznaju normirani troškovi u visini od 43%;\nda se ne plaća porez na prihode u kalendarskoj godini u visini do 384.000 dinara godišnje;\nda se plaćanje obaveza utvrđenih rešenjem vrši u 120 jednakih mesečnih iznosa, počev od narednog meseca u odnosu na mesec u kome je doneto rešenje (dospeće 15. u mesecu).\nSuština novog načina oporezivanja navedenih prihoda od 1. Oktobra 2021 godine bi bila sledeća:\nprijava bi se podnosila kvartalno, u roku od 30 dana od isteka kvartala;\nna prihode ostvarene u toku jednog kvaratala bi se priznali normirani troškovi u visini trostrukog iznosa neoporezivog iznosa zarade iz člana 15a stav 2. ZPDG, što u ovom trenutku iznosi 54.900 dinara (3*18.300);\nnovi način oporezivanja se ne bi odnosio na prihode koje ostvaruju samostalni umetnici.\nNa osnovu predloženog novog načina oporezivanja zaključujemo da bi lica sa niskim prihodima plaćala manji iznos obaveza nego do sada, dok bi lica sa visokim prihodima plaćala veći iznos obaveza nego do sada. Takođe, predlog stavlja u povoljniji položaj lica koja imaju prihode za koja se trenutno priznaju normirani troškovi u visini od 20% (u odnosu na lica kojima se priznaju normirani troškovi u visini od 34%, 43% ili 50%), jer bi ubuduće normirani troškovi za sve bili isti u apsolutnom iznosu.


Radio TV Stara Pazova - Ministar Zoran Đorđević u radnoj poseti opštini Stara Pazova\nMinistar Zoran Đorđević u radnoj poseti opštini Stara Pazova\nMinistar u Vladi Republike Srbije zadužen za rad, zapošljavanje, boračka i socijalna pitanja Zoran Đorđević posetio je danas opštinu Stara Pazova gde ga je ugostio predsednik Đorđe Radinović sa saradnicima i direktorka staropazovačkog Centra za socijalni rad Rada Žugić.\nKako bi se upoznao s funkcionisanjem osoba s inavliditetom u opštini Stara Pazova, resorni ministar obišao je članove Društva za afirmaciju inavlida “Feniks” i u direktnom razgovoru saznao šta su njihove potrebe.\nObilasku pomenutog društva prethodio je radni sastanak ministra za predstavnicima opštine, a glavna tema bila je unapređenje kvaliteta života ne samo osoba sa invaliditetom, već i boraca i radnika, kao i uređenje javnih ustanova koja su u nadležnosti resornog ministarstva.\nU staropazovačkom Društvu za afirmaciju invalida izrazili su zadovoljstvo što će baš u godini kada obeležavaju dve i po decenije postojanja zahvaljući sredvima države i opštine biti rešen jedan od većih problema koji se tiče uređenja prostorija u kojima se okupljaju njihovi članovi, a sredstvima opštine biće kupljeno kombi vozilo za osobe s invaliditetom.\nJoš jedna od tema Đorđeviće radne posete ticala se načina funkcionisanja staropazovačkog Centra za socijalni rad i uspostavljanja bolje saradnje sa ovim ministarstvom.\nDa je u pitanju opština solidarnosti svedoči i podatak da je 7 posto ukupnog budžeta lokalne samouprava namenjeno upravo za socijalna davanja, a sledeći resorno ministarvo novac za ove namene i sledeće godine povećan.


Vesti online / Srpski informativni portal / "Srbi neće dozvoliti da BiH postane članica NATO"\nAlijansa bi sa radošću primila BiH, ali...\nU analizi pod naslovom "Donbas kao Republika Srpska", objavljenoj u dodatku "Politici", Borzjakov navodi da Rusija ima veoma važne primedbe na model upravljanja u BiH zbog čega je Moskva odlučila da se u Savetu bezbednosti UN uzdrži od glasanja za produžetak mandata EUFOR-a u BiH.\nOn navodi da Rusija smatra da je "dejtonski model" u potpunosti istrošen, a da je institucija visokog predstavnika suvišna, te da BiH treba da ima potpuni suverenitet.\nMeđutim, napominje Borzjakov, i Zapad smatra da je sadašnja konstrukcija vlasti u BiH vrlo loše rešenje, jer gotovo svaki korak vlasti može biti blokiran na nekoj instanci. On podseća da se na Zapadu naprekidno vode razgovori o ustavnoj reformi u BiH, a u samoj BiH podržavaju je uglavnom Bošnjaci i Hrvati.\n"U tim razgovorima se, međutim, obično prećutkuje da bi jedna od tih `reformi` bila stupanje u NATO. Ako bi uvođenjem novog modela Srbima bilo oduzeto pravo veta, Alijansa bi sa radošću primila BiH i takva odluka bi formalno bila donesena demokratskim putem, jer Srba u BiH ima tek nešto više od 30 odsto, a Bošnjaci i Hrvati su već odavno `za`", navodi Borzjakov i ističe da se NATO retko spominje u tom kontekstu i obično se pominje EU prema kojoj BiH aktivno gravitira.\nU tekstu se napominje da je činjenica da Sarajevo u doglednoj budućnosti svakako neće stupiti u EU i to ne zato što je BiH suviše siromašna zemlja, već je glavni razlog institucionalna kriza u samoj EU, gde su elite i stanovništvo mnogih zemalja Unije krajnje skeptični prema ideji daljeg širenja.\nBorzjakov navodi da će slični pokušaji siromašne i uz to delimično islamske zemlje na kraju očigledno biti blokirani.\n"Zbog toga zvanična podrška Brisela i Berlina stremljenju Sarajeva da stupi u EU predstavlja samo mamac `varalicu`, to jest jedan od mehanizama za očuvanje maksimalnog uticaja na BiH", ukazuje Borzjakov i navodi da u takvom kontekstu primedbe Rusije izgledaju dvojako. Sa jedne strane Moskvi ne odgovaraju dodatne baze NATO u Evropi, a nemešanje u unutrašnje stvari uz stavljanje akcenta na nacionalni suverenitet je pozicija koju Ruska Federacija uvek zastupa.\n"Ali, postoji i druga strana medalje. Naime, sadašnji neefikasni model faktički predstavlja garanciju da BiH neće postati članica NATO, jer je gotovo izvesno da će Srbi staviti veto na takvu odluku. Upravo zato pojedini ruski politikolozi smatraju da je takvo ustrojstvo idealno za Ukrajinu, jer bi njen istočni deo imao mogućnost da blokira određene spoljnopolitičke korake prozapadnog Kijeva", zaključio je Borzjakov.


source.ba | Optuženi za pokušaj ubistva Slobodana Vasiljevića ostaju u pritvoru\nVijeće Okružnog suda u Istočnom Sarajevu produžio je pritvor Miljanu Miliću, Stefanu Radovanoviću, Stevanu Gariću, Nebojši Petkoviću, Milutinu Kandiću, Goranu Čalmiću i Nebojši Ozimkoviću, optuženima za pokušaj ubistva Slobodana Vasiljevića 2. juna ove godine ispred parohijskog doma u Šekovićima.\nVasiljević je tada teško pretučen, zbo čega je bio prevezen u KC Tuzla gdje je nekoliko dana bio u komi.\nPo odluci Vijeća, pritvor optuženima može trajati do izricanja prvostepene presude, a najduže dvije godine, a teče od 28. novembra. Sud će vršiti kontrolu opravdanosti pritvora svaka dva mjeseca, računajući od dana donošenja posljednjeg riješenja o produženju pritvora.\nProtiv rješenja o produženju pritvora dozvoljena je žalba Vrhovnom sudu RS.\nIzmeđu ostalog, vijeće Okružnog suda Istočno Sarajevo je konstatovalo da je upravo zbog inkriminiranog događaja na javnom mjestu, ispred parohijskog doma, gdje se očekuje poštovanje samog mjesta na kojem su se nalazili, kao i činjenicu da se radi o maloj lokalnoj zajednici u kojoj bi zbog ovakvog načina izvršenja djela i težine posljedica, njihovo pojavljivanje i puštanje na slobodu, rezultiralo stvarnom prijetnjom narušavanja javnog reda, prenosi Avaz.\nTagovi: NapadSlobodan Vasiljevic


Nakon silnih pokušaja već mi je dosadilo da bilo šta kažem u vezi s tom klackalicom - kazao je Dodik\n- Nakon silnih pokušaja, već mi je dosadilo da bilo šta kažem u vezi s tom klackalicom. Kada budu spremni da formiramo vlast, poznati su principi koje smo prihvatili lider HDZ-a BiH Dragan Čović i ja na sastanku s liderom SDA Barikom Izetbegovićem - rekao je Dodik za Glas Srpske.\n- DF ne može biti u svemu tome samostalan subjekt. U ovom mandatu predsjedavajući Vijeća ministara BiH i tri ministartsva pripadaju Srbima. Po tri ministarstva imat će Hrvati i Bošnjaci, to je jasno - podsjetio je Dodik.\n- EU je, prema mom razumijevanju, rekla da, ukoliko formiramo vlast do maja, moguće je da dobijemo mišljenje za kandidatski status u toku tog mjeseca. Ako vlast ne bude formirana, oni to neće razmatrati jer slijede izbori u EU i tada će sve postati veći problem. Valjda ovi u Sarajevu i to imaju u vidu - kaže predsjedavajući Predsjedništva BiH.\nMilorad Dosik SNSD HDZ SDA


Ako vam je FIRMA GAZELA, država daje do 100.000€ | Ekonomija\nAko vam je FIRMA GAZELA, država daje do 100.000€ | Mondo Portal\n26. januar, 00:47\nAko vam je FIRMA GAZELA, država daje do 100.000€ 1 Podeli Podeli na facebook Podeli na twitter Podeli na viber Pošalji na mail\n24.01.2020. / 15:08 15:15\nAko vam je FIRMA GAZELA, država daje do 100.000€\nIzvor mondo.rs Izvor Tanjug 24.01.2020. / 15:08 15:15\nBrzorastuće firme, takozvane "gazele", čine tek pet odsto firmi u Srbiji a doprinele su sa 77 odsto otvaranju novih radnih mesta. Ove godine država im je omogućila poprilične subvencije.\nU novcu takve firme sada sada mogu da dobiju do 12,5 miliona dinara (malo više od 100.000€) bespovratno a preostali iznos vrednosti projekta finansiraće se iz kredita Fonda za razvoj, pod povoljnim uslovima.\nUslovi za dodelu bespovratnih sredstava su propisani Uredbom o utvrđivanju Programa podsticanja preduzetništva kroz razvojne projekte u 2020. godini, koja je juče stupila na snagu.\nMASAKR U NEMAČKOJ: Ubio roditelje i još četvoro rođaka!\nNEVEROVATNO, ALI ISTINITO: Žena pala sa devetog sprata i preživela (VIDEO)\nZa taj program, koji sprovodi Ministarstvo privrede u saradnji sa Fondom za razvoj Republike Srbije, predviđeno je, inače, 850 miliona dinara bespovratnih sredstava u ovoj godini, od ukupno tri milijarde dinara subvencija za podršku preduzetništvu namenjenih u budžetu za 2020. godinu.\nCiljevi tog programa su, kako se navodi, povećanje vrednosti i obima proizvodnje i prometa, internacionalizacija poslovanja i uključivanje privrednih subjekata u lance dobavljača velikih sistema, podrška zapošljavanju, podrška za investicije u izgradnju i proširenje proizvodnih kapaciteta, kao i podsticanje inovativnosti, digitalizacije i primene novih tehnologija.\nBespovratna sredstva su, između ostalog, namenjena za kupovinu, izgradnju, dogradnju, rekonstrukciju, adaptaciju, sanaciju, investiciono održavanje proizvodnog prostora, ili prostora za skladištenje sopstvenih proizvoda, sirovina i repromaterijala.\nSredstva su namenjena i za kupovinu nove ili polovne proizvodne i građevinske opreme i to ne starije od pet godina, uključujući alate, zatim za dostavna vozila za prevoz sopstvenih proizvoda i druga transportna sredstva koja se koriste u procesu proizvodnje, ali i za nabavku softvera i računarske opreme.\nIzuzetno, za privredne subjekte koji se bave informacionom tehnologijom i visokotehnološkim uslugama, sredstva mogu biti upotrebljena za poslovni prostor koji je namenjen za potrebe obavljanja delatnosti, precizirano je u Uredbi.\nSredstva Programa ne mogu se koristiti za nabavku opreme prevashodno namenjene daljem iznajmljivanju ili opreme koja radi na principu samousluživanja, kao ni u svrhu spekulativnih radnji.\nUredbom je precizirano da preduzetnici, mikro, mala, srednja i velika pravna lica, mogu podneti zahtev za finansiranje u ukupnoj vrednosti većoj od 12,5 miliona dinara - bespovratna sredstva i kredit Fonda, ukoliko zadovoljavaju kriterijume za brzorastuće privredne subjekte.\nBROJ ZAPOSLENIH, RAST PRIHODA...\nZa iznos do 2,5 miliona dinara bespovratnih sredstava uslov za brzorastuće privredne subjekte je da su, do dostavljanja finansijskih izveštaja za 2019. godinu, na dan 31. decembar 2015. godine imali najmanje pet zaposlenih na određeno ili neodređeno vreme, za srednje pravno lice da su imali najmanje deset zaposlenih, a za veliko pravno lice najmanje 50 zaposlenih, kao i da su od 2015. do 2018. ostvarili prosečan godišnji rast prihoda od redovne delatnosti/poslovnih prihoda ili prosecan godišnji rast zaposlenih od minimum 20 odsto.\nNakon dostavljanja finansijskih izveštaja za 2019. godinu, poređenje će se odnositi na period 2016-2019. godina.\nUslov za brzorastući razvoj je zadovoljen ukoliko su utvrđeni podaci za prihod od redovne delatnosti/poslovni prihod ili broj zaposlenih u 2018. najmanje 1,728 puta veći nego u 2015. godini, odnosno ako su u 2019. godini najmanje 1,728 puta veći nego u 2016. godini.\nPreduzetnici, mikro, mala i srednja i velika pravna lica mogu podneti zahtev za finansiranje u ukupnoj vrednosti većoj od 30 miliona dinara (bespovratna sredstva i kredit Fonda) ukoliko imaju i najmanje 35 zaposlenih na određeno ili neodređeno vreme, za srednje pravno lice 50, a za veliko pravno lice 250 zaposlenih na dan 31. decembar 2019. godine.\nJavni poziv za podnošenje zahteva za dodelu bespovratnih sredstava raspisuje Ministarstvo privrede, a biće otvoren dok se sredstva iz Programa ne utroše, a najkasnije do 31. decembra 2020. godine.\nObjavljivanje javnog poziva za privredne subjekte za Program podsticanja preduzetništva kroz razvojne projekte očekuje se krajem januara, početkom februara.\nMei Ta Europe – Uspešna kineska priča u Obrenovcu\nVlada ZA POLJOPRIVREDU odvojila 312 miliona €\nVolite čokoladu? A jeste li probali ovu - srpsku čokoladu?\nsubvencije grant preduzetnici preduzeća\n25.01.2020. / 01:49


Mišković u Francuskoj obranio titulu svjetskog prvaka | Fight Site\nVijesti iz regije 11.04.2016 14:09h Autor: Fight Site\nRovinjski borac u subotu (09.04.2016.) je nastupio u Francuskoj gdje je svoju svjetsku titulu u kategoriji do 85 kilograma branio protiv Mathiea Lemaira, ianče peterostrukog francuskog prvaka.\nBojan Mišković, KB


Apple održao reč: stiže novi Mac Pro - iMagazin\nApple održao reč: stiže novi Mac Pro\n2017/12/18 | 14:31\nU Kupertinu su još u aprilu obećali profesionalnim korisnicima da će Mac Pro – koji nije bio nadograđen još od 2013. godine – dobiti modularnu nadogradnju koja premašuje sva očekivanja. Ponovo su se vratili tom obećanju lansiranjem iMac-a Pro.\nApple je tačno protumačio opštu atmosferu ovog proleća. Ljudi su postajali sve uzrujaniji jer su smatrali kako su profesionalni korisnici zanemareni unutar ekosistema, kao i da je Apple jednostavno zaboravio na njih. Šta je drugo preostalo kompaniji, nego da se suoči sa takvim stanjem stvari?\nPočeli su otvoreno da razgovaraju o problemima i planovima za budućnost. Složili su se da je koncept Mac-a Pro u svojoj suštini pogrešan, ali ne zbog dizajna (ipak se radi o remek-delu), nego zato što je tehnologija krenula u sasvim drugom smeru.\nProizvodnja Mac-ova Pro u SAD-u.\nU teoriji, Mac Pro je trebao biti nadograđen dodavanjem spoljnih Thunderbolt elemenata, ali to se na kraju nije ostvarilo. Uz to, imamo još jednu veliku komponentu – video karticu. Tada je Apple verovao da su budućnost dve video kartice slabijih performansi u jednom kućištu, koje bi – kada vam je to zaista potrebno – radile istovremeno i tako vam dale potrebnu snagu. Međutim, sa razvojem tehnologije, sada sve to obavlja jedan veliki GPU.\nOsvrnimo se i na nedostatke ovog savršenog dizajna. Kao prvo, veoma je teško zameniti delove u tako gusto složenom računaru; a kao drugo, i sam Craig Federighi je priznao da ovaj dizajn „kante za smeće“ nije baš idealan po pitanju zagrevanja. A da ni ne spominjemo da je strategija poslovne linije sada drugačija.\nSlika koncepta sledećeg Mac-a Pro.\nSve se ovo odvijalo u proleće, ali od tada se bajna budućnost više nije spominjala. Doduše, sa određene tačke gledišta, prvi korak ovog novog koncepta mogao bi biti iMac Pro, koji je zaista brutalan, čak i kada znamo koliko je skup. Međutim, to i dalje nije Mac Pro. Kada li će on biti lansiran?\nTo još uvek ne znamo, ali Apple je ovoj temi posvetio čitav odlomak u jučerašnjoj objavi za medije u vezi sa iMac-om Pro. Zato možemo biti sigurni da se sve razvija kao što su obećali.\nOsim novog iMac-a Pro, Apple radi na potpuno redizajniranom Macu Pro sledeće generacije, oblikovanom za profesionalne korisnike kojima su potrebne najbolje performanse, i odlično osmišljen sistem u modularnom dizajnu koji se može nadograđivati, a sve sa novim profesionalnim ekranom top kategorije.\nPomenute „najbolje performanse“ mogle bi značiti da će novi Mac Pro biti snažniji i od tek lansiranog iMac-a Pro. Znajući da taj brutalni računar ima Intelov Xeon W-class procesor od 2.3 GHz sa 18 jezgara, 128 GB ECC RAM-a, AMD Radeon Pro Vega 64 video karticom i 4 TB SSD-a, možemo očekivati zaista zapanjujuću tehničku specifikaciju.


Srpska liga "Istok": Prvi poraz Timoka, Kablovi samo do boda - Glas Zaječara\nJedna osoba umrla, a 68 novozaraženih korona virusom u Srbiji\nBudi human: U sredu još jedna akcija dobrovoljnog davanja krvi u…\nU ponedeljak bez struje Lasovo i Šipikovo, kao i više ulica…\nHome Sport Srpska liga „Istok“: Prvi poraz Timoka, Kablovi samo do boda\nU subotu i nedelju odigrane su utakmice 8. kola Srpske lige „Istok“. Timok poražen u Resavici, Kablovi samo do boda, Timočanin siguran kod kuće dok su fudbaleri Dunava slavili na gostovanju.\nEkipa Timoka poražena je u Resavici rezultatom 1:0. Ovim porazom, fudbaleri Timoka prepustili su prvo mesto fudbalerima Radničkog iz Svilajnca. Na drugom mestu sada su fudbaleri Vlasine, dok je Timok treći.\nTabela Srpske lige „Istok“ sada izgleda ovako:\nPrethodni tekstJedna osoba umrla, a 68 novozaraženih korona virusom u Srbiji\nSrpska liga „Istok“: Prvi poraz Timoka, Kablovi samo do boda 20/09/2020\nJedna osoba umrla, a 68 novozaraženih korona virusom u Srbiji 20/09/2020\nJovanović: Deset hiljada građana prijavilo se za zdravstveni nadzor 20/09/2020\nBudi human: U sredu još jedna akcija dobrovoljnog davanja krvi u Zaječaru 20/09/2020\nU ponedeljak bez struje Lasovo i Šipikovo, kao i više ulica u Zaječaru 20/09/2020


NAKON SKANDALA KOJI TRESE SRBIJU, NA MESTO VALENTINE PETROVIĆ STIŽE SARA RELJIĆ! Pevačica predstavljaće Srbiju na "MISS MULTIVERS" - Informer Ad\nAlo.rs | 27. 10. 2021.\nNakon što je odjeknula vest da je srpska predstavnica na Izboru za mis, Valentina Petrović, zajedno sa predstavnicama Crne Gore, Albanije i tzv. države Kosovo, pokazala dvoglavog orla, Valentina je povučena sa daljeg takmičenja, a njeno mesto zauzeće Sara Reljić.\n- Šokirala sam se kada sam videla na društvenim mrežama spornu fotografiju. Zaista verujem da naša predstavnica nije imala lošu nameru, i kao što kaže, verujem da je to uradila u nekom naletu euforije. Ipak, kada predstavljaš svoju zemlju na bilo kom takmičenju, moraš da vodiš računa o svemu. U Miss Yu kompaniji nas uče svemu, a i nebrojeno puta su nam naglasili da se dešavalo da naše predstavnice imaju probleme, doživljavaju prozivke, loše komentare, provokacije i omalovažavaja od predstavnica Albanije i sa Kosova. To je česta pojava. Zato u kompaniji dosta rade sa nama na svim poljima, spremaju nas i na takve stvari koje su moguće. Na žalost, Valentinina trunka nepažnje ili nepromišljena odluka je dovela do ovog haosa. Iskreno, podržavam odluku i devojke, ali i Miss YU kompanije da se ona povuče sa takmičenja jer je u drugi plan stavljen izbor za lepotu, a u prvi politika, kojoj nikako nije mesto na ovakvim manifestacijama.\n"DA BOG DA PROPAO ONAJ KO ME JE PROKLEO" Milica Pavlović prorekla sve one koji su joj želeli zlo sledeća vest\nPodsećamo, Valentina Petrović našla se na meti osude nakon što se na društvenim mrežama pojavila skandalozna fotografija na kojoj naša prestavnica izbora za Mis pokazuje dvoglavog i time svesno pljuje po svojoj državi. Više o tome možete čitati klikom OVDE.\ndžet set Sara Reljić izbor za mis Izbor za miss\nIzbori za miss su obični vašari lepote i gluposti


DODIKOV NISKI UDARAC THACIJU,ALI NE I DAČIĆU – Mreza\nHashim Thaci neće doči na Samitu o procesu saradnje u jugoistočnoj Evropi (SEECP) u BiH,kako je saopštio zbog predsjedavajućeg Predsjedništva BiH Milorada Dodika,koji je izjavio da ne priznaje Kosovo kao druge države,a samit će se održati sutra u Sarajevu.\nKako je Hashim Thaci izjavio: ” Priština je uvijek bila spremna za dobrosusjedske odnose sa BiH i za uzajamno priznavanje. Takvim destruktivnim pristupom, regionalna saradnja i dobrosusjedski odnosi između zemalja zapadnog Balkana nemaju uslov koji je potreban za pristupanje Evropskoj uniji”, kaže on.\nAli to izgleda ne odgovara Dodiku,pošto je usko vezan za politiku Republike Srbije.\nTakođe Thaci smatra da je politika BiH neprihvatljiva, “jer predstavnici te države potpuno primjenjuju anti-evropske prakse”, koje se, kako je naveo, “ne razlikuju od onih u Srbiji”.\nDačić dolazi,a Thaci ne ,Dačić se zalaze za jačanje regionalnu saradnju u svim njenim aspektima, kao i bolje međusobne povezanosti, a Thaci nije optimista za regionalna saradnju i dobrosusjedske odnose između zemalja zapadnog Balkana .\nKo koga ovdje …\nTREND ILI POTREBA,E-ROMOBIL(VIDEO)\nUPOREDILI SMO CRNI I BIJELI AUTO NA TEMPERATURI OD 35 STEPENI(VIDEO)


RAŽ na prezentaciji javnih poziva WHAM projekta - RAŽ\nRAŽ na prezentaciji javnih poziva WHAM projekta\nU ponedjeljak, 30. srpnja/jula 2018. godine, u prostorijama Zeničke razvojne agencije ZEDA, održana je prezentacija Programa Američke agencije za međunarodni razvoj (USAID-a) “Razvoj radne snage i veći pristup tržištima” (eng. Workforce and Higher Access to Markets Activity – WHAM).\nRazvoj radne snage u metalnom sektoru kroz obuke zavarivača i računarski numerički kontrolnih (CNC) operatera i/ili programera;\nRazvoj radne snage u drvnom sektoru i sektoru tekstila/obuće kroz obuke računarski numerički kontrolnih (CNC) operatera i/ili programera;\nPredstavnici projekta WHAM projekta predstavili su javne pozive, mogućnosti apliciranja, kriterije te pojedinosti prijavnog obrasca.\nRok za prijavu koncept note je 12.09.2018. godine. Rok za postavljanje pitanja u vezi projekta je 05.09.2018. a ista se mogu dostaviti direktno na kontakte abrkan@iesc.org ili putem telefona: 033 866 891. Kontakt osoba je Amar Brkan.\nViše informacija o Programu možete naći na https://www.whambih.org/\nPrezentaciji su prisustvovali i predstavnici Razvojne agencije Žepče.\nNovosti prezentacija, projekt, wham


guci goror priča - Žena.rs\nO dinastiji Guči mogao bi da se snimi serijal krimi filmova u stilu "Kuma". Serije nema ali film Ridlija Skota samo što nije.\nPiše: A.D. 31.07.2021. 08:00\nCrna udovica Guči sa cimerom iz ćelije Foto: Profimedia\nDanas se pojavio trejler, a rađen je po istinitoj priči. Crnu udovicu porodice, Patriciju glumi Lejdi Gaga.\nSvađe, intrige, skandali, tuče članova porodice, i na kraju naručeno ubistvo Mauricija Gučija za koje je osuđena njegova bivša supruga Patricija, u Italiji poznata kao Crna udovica. A to je tek početak ove modne horor priče.\nIstinu o kontroverznim događajima i skandalima koji su decenijama potresali jednu od najmoćnijih porodica iz sveta moda, u svojoj knjizi opisala je praunuka osnivača legendarne kuće, Patricija Guči, koja je ovih dana specijalna gošća Serbia fashion week-a u Novom Sadu. Logično, jedna od glavnih tema njene knjige je i naručeno ubistvo Mauricija Gučija, multimilionera, i nekadašnjeg vlasnika modne imperije Guči i žena koja stoji iza svega toga - ozloglašena Ledi Guči.\nPatricija Ređani Martineli je bivša supruga Mauricija Gučija, nekad vrlo uticajna osoba iz italijanskih društvenih krugova bogataša. Ćerka vozača kamiona i pralje o kojoj javnost jako malo zna 1973. godine udala se u Guči porodicu, tačnije za Mauricija s kojim je dobila dve ćerke. Idiličan život u raskoši kojem se Patricija prepustila u potpunosti, postao je njena najveća noćna mora nakon 12 godina braka, kada je Mauricio otišao na poslovni put s kojeg se nikada nije vratio kući.\nOstavio ju je zbog mlađe žene, a nekoliko godina nakon toga službeno su se razveli pa ga je Patrizia "ogulila" za 500.000 američkih dolara godišnje alimentacije. Ubrzo nakon razvoda dijagnostikovan joj je tumor na mozgu koji je prebolela bez većih posledica, a onda je elegantno naručila ubistvo svojeg supruga.\nNa Mauricijevoj sahraniFoto:Profimedia\nUprkos insistiranju da nema nikakve veze s ubistvom svog muža, optužena je za zločin kada su istražitelji povezali sve detalje. Tokom suđenja, istražitelji su "iščupali" iz nje priznanje da je sanjala kako angažuje nekog da ubije njenog muža, ali da su to samo fantazije.\nNjeno prijateljstvo sa ženom imena Aurimema koja se sama prozvala vešticom, sigurno nije doprinelo celoj priči koja je bila na jako dobrom putu da se otpetlja. Vrhunac je bio dnevnik koji je Patricija vodila, u kojem je pisalo da ne postoji nijedan zločin koji novac ne može kupiti, a na dan kad je Mauricio upucan zabeležena je jedna reč: "Paradeisos" što u prevodu s grčkog znači sloboda.\nSuđenje je naravno pobudilo interes javnosti i tada je zaradila nadimak "Crna udovica". Dok su njene ćerke htele da ponište presudu tvrdnjama da je majčina bolest uticala na njen karakter, milanski sud je samo potvrdio presudu, ali i smanjio kaznu sa 29 na 26 godina. Te iste godine Ređani je pokušala da izvrši samoubistvo vešanjem pertlom za cipele, ali to joj nije pošlo za rukom.\nU oktobru 2014. godine ponudili su joj mogućnost zatvora otvorenog tipa, a njen komentar na to je bio: "Nikada u životu nisam radila, pa neću ni sada". I dodala: "Radije bih plakala u Rols-Rojsu nego bila srećna na bicikli" i možda baš ta izjava najbolje uslikava njene planove za budućnost. A oni su, da ponovo bude gospodarica kuće koja po poslednjim brojkama iz teži preko 12 milijardi američkih dolara.\nPatricija danas uživa u slobodiFoto:Profimedia\n- Sanjam o povratku u Guči, još uvek se osećam kao Guči, u stvari sam najviše Guči od svih. Došla sam iz sveta dragulja i želim da se u njega vratim - izjavila je nakon izlaska iz zatvora i time potvrdila da je oduvek znala gde joj je mesto.\nPoslednje dve godine zatvora, Patriciji je bilo dozvoljeno da izlazi napolje i vodi svoj modno - juvelirski biznis u Milanu. Na ramenu je gotovo uvek nosila makao papagaja. Onda je u oktobru prošle godine puštena. Odslužila je 18 godina kazne i nagrađena je slobodom zbog primernog ponašanja u zatvoru.\nApelacioni sud u Milanu je odlučio da će 72-godišnja gospođa Ređani, iako je naručila suprugovo ubistvo, dobijati pozamašnu godišnju sumu iz muževljeve ostavštine i to zbog sporazuma koji je Mauricio potpisao 1993. dve godine pre nego što je ubijen. Takođe će joj retroaktivno isplatititi novac koji nije primala dok je bila iza rešetaka, što je ukupno više od 18 miliona evra. Imovinu Mauricija Gučija su nasledile njihove ćerke Alegra i Alesandra Guči, i one će majci morati da isplaćuju godišnji bonus.\nŽivi glamurozan život o kojem je uvek maštalaFoto:Profimedia\nNovac koji joj je legao na račun će Patriciji omogućiti da živi na visokoj nozi, kako je i navikla. Trošila je 10.000 evra mesečno samo na orhideje, a ona njena da bi "radije plakala u Rols-Rojsu" se izgleda ostvaruje.\nmodna priča Guči


Šta je Nada Šakić bila za Jasenovac, to je Maria Mandel bila za Aušvic: Pobila 500 hiljada žena, terala ih da plešu pred smrt | Luftika\nNa scene brutalnosti i svireposti u filmu „Dara iz Jasenovca“ niko nije ostao ravnodušan, a publika je najviše bila potresena zlodelima koje su u ime bolesne ideologije počinile tri žene. Kao i u nacističkoj Nemačkoj, u ustaškoj NDH nadzornice logora često su bile žene koje po surovosti nisu zaostajale za muškaricima.\nNada Šakić je bila čuvar ženskog logora Stara gradiška koji je funkcioniosao u okviru logora Jasenovac. Bila je poznata po tome što je zlodela činila bez oklevanja i ubijala bez povoda. Ustašku upravu ženskog dela logora u Staroj Gradiški sačinjavale su logornica Maja Buždon i „dužnosnice“ Milka Pribanić, Božica Obradović i Nada Luburić.\nUmrla baka Milka Crvenkapica (75), lička gorštakinja u punom smislu reči (VIDEO)\n„Šetajući“ od logora do logora, nadređene je imresionirala toliko da su je nagovorili da se pridruži nacističkoj stranci kako bi zvanično mogli da je unaprede.\nMandelova je ubrzo dobila nadimak „zver“ među zatvorenicima zbog svoje neverovatne okrutnosti. Lično je proveravala popise zarobljenika i lično je i poslala oko pola miliona žene i dece u smrt u gasne komore. Po njenim naređenjima je osnovan Ženski orkestar Aušvica, gde su devojke prisilno svirale instrumente kako bi bile pošteđene teškog rada. Morale su da muziciraju u svim prilikama, pa i u onim najtragičnijim.\nŽenski orkestar imao dva zadatka. Prvi, da svira pred najmoćnijim esesovcima, „da bi odmorili nakon teškog rada“. Drugi, potpuno zastrašujući, da sviraju na improvizovanoj pozornici ritam kojim će logorašice iz drugih blokova otići u smrt. Dakle, one su ispraćale svoje sunarodkinje u smrt.\nZbog svojih „uspeha“ Mandelova je nagrađena vojnim odlikovanjem. Krajem 1944. godine je prebačena u Dahau, a uskoro su i Aušvic i Dahau oslobođeni. Pobegla je u rodni kraj sredinom 1945. godine, gde su je uhvatili američki vojnici.\nNada iz Jasenovca: Brutalno mučila trudnice, ubijala žene i decu a umrla je nekažnjena\noznakeaušvic koncentracioni logor Jasenovac koncentracioni logori maria mandel aušvic svedočenja o koncentracionim logorima ustaša nada šakić\nPrve fotografije iz jasenovačkog pakla koje su do danas bile strogo skrivane (FOTO)


HRVATSKA NA PRAGU BEDE! MILION GRAĐANA ŽIVI U RIZIKU OD SIROMAŠTVA! | Vestinet.rs\nPočetna AKTUELNO\tHRVATSKA NA PRAGU BEDE! MILION GRAĐANA ŽIVI U RIZIKU OD SIROMAŠTVA!\nStopa rizika od siromaštva u Hrvatskoj iznosila je u 2018. godini 19,3 odsto.\nGotovo četvrtina stanovnika je bila u riziku od siromaštva ili socijalne isključenosti, čime su najzahvaćenije bile osobe starije od 65 godina, pogotovo žene, pokazuju najnoviji podaci Državnog zavoda za statistiku (DZS).\nPrema izveštaju DZS-a, prošle godine je 8,6 odsto stanovnika Hrvatske bilo u teškoj materijalnoj deprivaciji, a 24,8 odsto u riziku od siromaštva ili socijalne isključenosti.\nAko se iz dohotka izuzmu i socijalni transferi i penzije, tada se procenat osoba koje su u riziku od siromaštva povećava na 42,9 odsto, prenosi Hina.\nIstraživanje je podelilo Hrvatsku na Jadransku i Kontinentalnu i pokazalo da se na Jadranu živi malo bolje.\nStopa rizika od siromaštva za Jadransku Hrvatsku iznosila je 18,4 posto, dok je za Kontinentalnu Hrvatsku iznosila 19,7 posto, a pokazatelj osoba u riziku od siromaštva za te regione je 24,6 posto za Jadran i 24,9 odsto za kontinent.\nStopa rizika od siromaštva prema uzrastu i polu najviša je bila kod osoba životnog doba od 65 ili više godina, i iznosila je 28,1 odsto.\nU toj grupi je i najveća razlika prema polu, budući da su žene u većem riziku od siromaštva sa stopom od 31,3 procenta u odnosu na muškarce gde stopa iznosi 23,5 posto.\nOd siromaštva su najsigurniji bili oni u dobu od 25 do 54 godine, čija je stopa rizika iznosila 14,3 odsto, a sličan procenat je za oba pola u toj starosnoj grupi.\nNezaposlene osobe su bile u najvećem riziku od siromaštva, čak 47,6 odsto, a stopa rizika najmanja je bila za zaposlene – 4,6 odsto.\nPrag rizika od siromaštva za jednočlano domaćinstvo iznosio je 29.820 kuna za godinu (4.018 evra), a za domaćinstvo sa dve odrasle osobe i dvoje dece mlađe od 14 godina 62.622 kune (8.437 evra).\nPrag rizika od siromaštva postavljen je na 60 odsto od srednje vrednosti ekvivalentnog raspoloživog dohotka svih građana.\nŠto se tiče materijalne deprivacije, odnosno pokazatelja koji utiču na kvalitet života domaćinstava, zabeleženo je 52,9 osoba koje žive u domaćinstvima koja ne mogu da podmire neočekivani finansijski izdatak, nedelju dana godišnjeg odmora van kuće nije moglo da priuštiti 51,3 posto domaćinstava, a za 49,6 posto troškovi stanovanja su bili znatno finansijsko operećenje.\nČak 17,5 procenata osoba bilo je u domaćinstvima koja su kasnila s plaćanjem računa za režije zbog finansijskih poteškoća, njih 10,1 posto svaki drugi dan nije moglo da priušti obrok koji sadrži meso, piletinu, ribu ili vegetarijanski ekvivalent, a 7,7 posto nije moglo da priušti primereno grejanje u najhladnijim mesecima.\nNajmanji procenat osoba, 0,6 posto, živeo je u domaćinstvima koja vrlo lako „spajaju kraj s krajem“, 40,4 procenta sa malim teškoćama, 28,6 posto je teško „spajalo kraj s krajem“, a vrlo teško njih 14,1 odsto, izveštava Hina.\nSaveti za izbegavanje zaraze su drastični, lični i zahtevaju veliku disciplinu!\nOtvoreno pismo predsednika Udruženja CarGo Aleksandra Vučića: CarGo odgovor na protest taksista!\nKoprivica: Zapad radi na konačnom konsolidovanju albanske razbojničke otimačine!


Assault Black | 4FITNESS\nHome / Proizvodi / No Reaktori / Assault Black\nASSAULT BLACK PREDNOSTI:\nnema zaštićenih mešavina\n3 grama citrulin malata\n2 grama beta alanina\npovećava energiju, fokus, snagu i mišićnu pumpu\nKO IMA PREDNOSTI OD UZIMANJA ASSAULT BLACK:\nOsobe koje traže pretrenažni suplement koji nema zaštićene mešavine a podiže nivo energije, mentalni fokus i snagu dok nam pruža glavne sastojke koji će nam odložiti umor i poboljšati oporavak.\nGLAVNI SASTOJCI U ASSAULT BLACK-U:\nBCAA (L-Leucin, L-Valin, L-Isoleucin):\nAmino kiseline razgranatog lanca (BCAA) čuvaju mišiće od razgradnje i podstiču sintezu proteina u mišićno tkivo i povećavaju mišićni rast. Takođe mogu da se koriste u sprečavanju umora kod sportista početnika.\nCitrulin malat pomaže da se popune energetski nivoi i obnavlja energiju prilikom intenzivnih treninga. Citrulin malat poboljšava aerobne performanse i radni kapacitet utičući na mlečnu kiselinu kako bi smanjio umor.Citrulin malat može izazvati povećanje performansi kod sportista što se tiče oporavka i smanjenja laktata u krvi , kao i povećanog i ubrzanog lučenja štetnog amonijaka.\nAgmatine Sulfate je jedan od najnovijih i najperspektivnijih sastojaka koji su odmah posle pronalaska kreatina napravili najveću revoluciju u industriji suplemenata. Dugo se veorovalo da je L-Arginin najbolji azot reaktor koji postoji, međutim patentiranjem Argmatina Sulfata dobijen je sastojak koji omogućava još jaču vazodilataciju (širenje krvnih sudova) što doprinos neverovatnoj mišićnoj pumpi na treningu, tolikoj pumpi da će te imati utisak da će vam pući koža. Naravno sa večim prilivom krvi u Vaše mišiće stiže i više kiseonika i aminokiselina. Pored ovog postoje dokazi da Agmatin Sulfat pojačava lučenje lutenezirajućeg hormona koji našem telu omogućava lakše sagorimo masne naslage i dobijemo čistu (bezmasnu) mišićnu masu idefinisan izgled.\nKofein, opšte poznat iz kafe, čaja i energetskih napitaka, utiče na metabolizam ćelija uz pomoć efekta blokiranja enzima i uz produžavanje određenih efekata hormonalnog i nervnog sistema osigurava povećanu budnost i fizičke performanse.Kofein je idealno sredstvo za povećanje energije i snage za one najintenzivnije treninge. Njegov učinak se oseti brzo uzimanja. Njegov učinak je sličan učinku efedre, jer više puta poveća koncentraciju i daje telu pravi polet za savladavanje različitih fizičkih i mentalnih napora.\nCarnosyn® je patentirani oblika Beta Alanina ima za cilj prvenstveno da produži i poboljša treninge visokog inteziteta koji iziskuju velike napore, a prisustvomCarnosyn® bolovi u mišićima, za vreme ili posle treninga, kao i između serija na treninzima se drastično smanjuju.\nKreatin HCL je oblik kreatina koji se mnogo bolje iskoristi u organizmu od običnog kreatin monohidrata. Zbog ovoga su potrebne daleko manje doze nego kada se uzima običan kreatin monohidrat. Kreatin je danas jedan od najistraženijih i najefikasnijih suplemenata kada moramo da poboljšamo snagu i performanse.\nelevATP je klinički istražen sastojak koji radi sa našim prirodnim mehanizmima koji stimulišu produkciju ATP-a u organizmu.\nBioPerine EKSTRAKT CRNOG BIBERA:\nBioperine – ekstrakt crnog bibera, klinički dokazano poboljšava plazma koncentraciju vitamina grupe A, a po navodima Journal of Nutritional Biochemistry čak za 30% povećava koncentraciju koenzima Q10, važnog proizvođača ATP- a na nivou mitohondrija. Više ATP-a više energije koju možete usmeriti na trening\n4.650,00 дин. 3.720,00 дин.\nKategorije:Kreatini, No Reaktori\nuštedi %Kick Power 300 gr.\n2.250,00 дин. 1.915,00 дин.\nKick Power kreatin je dizajniran da ...\nNo+Elite shot (12 x 60 ml.)


Jelena Bojic Obradovic\t 22.09.2019. 16:06h\nMajka je svoju maloletnu kćerku bez bilo kakvog razgovora i objašnjenja poslala od kuće sa kesom stvari i izjavom da je taj mladić njen muž. "Kad se devojka obeća, onda to stoji, nema neću", rečeno joj je. Devojčica zbog straha nije smela ništa da kaže, samo je plakala.\n- Nove "supružničke" odgovornosti obično primoraju devojčice da napuste školu, imaju seksualne odnose sa svojim "supruzima" i rađaju i odgajaju decu, kaže Jelena Hrnjak iz Udruženja građana Atina za borbu protiv trgovine ljudima i svih oblika rodno zasnovanog nasilja:\n- Za većinu devojčica, dečji brak je doživotna kazna. Iz ugla UG Atina, "dečji brak" je termin za seksualno zlostavljanje dece, naročito devojčica, koje je u određenim društvenim i kulturnim kontekstima "ozakonjeno" brakom. Zaista je bespredmetno u 2019. godini imati tako gnusnu pojavu u društvu, poput ove. Od svih devojčica sa kojima smo radile nikad nijedna nije znala kada i za koga će se udati. Ta deca, kada idu u inostranstvo, odlaze sa saglasnošću svojih roditelja, i na granici neko vidi da romska devojčica odlazi sa starijim ljudima koji joj nisu roditelji. Pre toga se odvode kod ginekologa da bi dobile izveštaj da su nevine, budu ispisane iz škole odmah posle prve menstruacije da bi se očuvala nevinost. Poenta je da su svi indikatori tu, da svaki deo sistema vidi šta se dešava i svi normalizuju to i svi stavljaju u fioku kulture. Kada pričate s tom decom, reći će da su mislila da time čine dobro sebi i uslugu svojoj porodici, jer prethodno nisu imala sredstva za život i školovanje, imala su egzistencijalni pritisak. Dolazile su nam devojčice koje nisu znale da razlikuju boje i sve dane u nedelji, bile su totalno obrazovno zapostavljene, kaže Jelena Hrnjak.\n- Stav 1 zakonskog člana je vrlo jasan i govori da je dečji brak zapravo zabranjen, postavlja se pitanje kako je dolazilo ipak do kršenja odredaba ovog zakona i na koji je način (ne)postupano od strane organa koji imaju mandat da u ovim situacijama postupaju. Član 24 istoimenog zakona odnosi se na slobodnu volju stupanja u brak – "Brak ne može sklopiti lice čija volja nije slobodna". Dovodi se u pitanje i ovo – da li i na koji način su procenjivana deca koja su navodno svojom voljom stupala u bračne zajednice, kaže Jelena Hrnjak.\n- Imamo i slučaj baš od ove godine, gde je devojčica sama u dva navrata prijavila da roditelji planiraju da je prodaju i da je izostala adekvatna reakcija, navodi Jelena Hrnjak.\n- Ne da mi nemamo dovoljno normativnih rešenja kojima bi se sankcionisalo zaključenje dečjeg braka, već se ovde vrtimo oko nečinjenja, odnosno okretanja glave predstavnika pojedinih institucija da postupaju kada vide da je devojčica prisilno udata ili štaviše prodata, što takođe često ide uz zaključenje dečjeg braka, a to je onda dodatno krivično delo, trgovina ljudima, ističe sagovornica.\nReđina de Dominićis, direktorka UNICEF u Srbiji, kaže da je istraživanje tada ukazalo na značajan porast broja dečjih brakova – podaci prikupljeni 2005. godine istom metodologijom registrovali su 46 odsto ovakvih slučajeva.\nmaloletnički brakbrak na silumaloletnicibrakzakon